Govor predsjednice Republike Srpske na otvaranju II Foruma dijaspore | Предсједник Републике Српске | Željka Cvijanović\nNalazite se: Početna » Vijesti » Govor predsjednice Republike Srpske na otvaranju II Foruma dijaspore\nObjavljeno: 18:47, 30.05.2019.\nGovor predsjednice Republike Srpske Željke Cvijanović na otvaranju II Foruma dijaspore\nPoštovani predsjedniče Narodne skupštine,\nPredsjedavajući Predsjedništva BiH,\nIzaslaniče predsjednika Srbije,\nPredsjedniče Vlade Republike Srpske\nUvaženi predstavnici institucija na republičkom i lokalnom nivou, nivou BiH,\ncijenjene vladike, uvaženo sveštenstvo,\npoštovani predstavnici udruženja iz dijaspore, dragi gosti, svi okupljeni,\nZadovoljstvo mi je što danas u Banjaluci, drugu godinu zaredom, organizujemo ovaj forum, čiji je osnovni cilj čvršće povezivanje institucija Republike Srpske sa našom dijasporom.\nBroj prisutnih na današnjem forumu, ali i onih sa kojima održavamo vezu i realizujemo određene aktivnosti i projekte, govori o tome da postoje i interes i potreba da radimo i djelujemo zajedno.\nKroz našu saradnju mi pokazujemo spremnost da zajednički vodimo računa o nacionalnim, ekonomskim, političkim, kulturnim i drugim pitanjima koja su od značaja za Republiku Srpsku, da vodimo računa o očuvanju identiteta ali i da pronalazimo rješenja za probleme sa kojima se suočavaju naši ljudi, ma gdje oni živjeli. Ove ciljeve realizujemo kroz blisku saradnju sa institucijama Republike Srbije.\nUvijek sam potencirala na tome da je za Republiku Srpsku, za njenu budućnost i njen razvoj, važan svaki njen čovjek, bez obzira da li živi u Republici Srpskoj ili izvan nje.\nUpravo vođena tom idejom, i ranije sam nekada kao ministar, potom kao premijer, a danas kao predsjednik Republike, uvijek uz redovne aktivnosti ulagala napore da našu dijasporu institucionalno povežemo sa Republikom Srpskom.\nInicijativa koju je prošle godine pokrenuo tadašnji predsjednik Republike gospodin Milorad Dodik da kroz ovakav forum dijasporu okupimo i u našim institucijama u Republici Srpskoj, a ne samo da je obilazimo, dodatno je ojačala tu vezu.\nZahvalna sam predstavnicima Srpske pravoslavne crkve i različitih udruženja, koja okupljaju naše ljude, što su pomogli da uspostavimo kontakte između naših institucija i naše dijaspore. Crkva i ova udruženja su suštinski važni za očuvanje identiteta i važno je da im institucije Republike Srpske u tome pomognu.\nStoga sam s njima dogovorila da ćemo u saradnji sa Srbijom, nastojati da sistemski definišemo podršku kako bismo tamo, gdje postoje veće zajednice i dovoljan broj djece školskog uzrasta, organizovali nastavu srpskog jezika i nacionalne grupe predmeta.\nZadovoljna sam što ćemo ovogodišnji forum iskoristiti i za konsultacije u vezi sa izradom strategije Republike Srpske koja se bavi pitanjem dijaspore, odnosno učvršćivanju veza između naših institucija i naših ljudi koji žive, rade, djeluju vani, u koju će biti uključeno i pitanje nastave srpskog jezika i nacionalne grupe predmeta.\nDobro napreduje i naš projekat mapiranja i identifikacije naše dijaspore, koji smo započeli prije nekoliko godina, koji će takođe olakšati sistemsku komunikaciju i unapređenje modela saradnje institucija Republike Srpske sa dijasporom.\nZahvaljujući tom projektu, danas imamo mnogo veća znanja o tome gdje i kako žive naši ljudi u inostranstvu, kako su organizovane naše zajednice, ko su uspješni ljudi našeg porijekla koji rade u institucijama drugih država, međunarodnim organizacijama, nevladinom sektoru, zdravstvu, univerzitetima, biznisu u različitim zemljama svijeta.\nZahvaljujući njima, uspjeli smo da pomognemo u rješavanju određenih problema s kojima je bila suočena naša zajednica, ali i da povežemo određene poslovne ljude i obezbijedimo usavršavanja za naše kadrove iz raznih oblasti u inostranstvu.\nTreba, svakako, pomenuti i ulogu naše dijaspore tokom različitih faza našeg razvoja. Ne postoji tešak period, izazov, ili breme u bližoj ili daljoj istoriji, koje Srbi u rasijanju nisu podijelili sa svojim sunarodnicima u matičnim zemljama.\nMi u Republici Srpskoj dugujemo naročitu zahvalnost našoj dijaspori na ogromnoj materijalnoj, finansijskoj, ali i moralnoj pomoći koju su pružali tokom rata, kao i za vrijeme određenih katastrofa, kakava je bila i velika poplava iz 2014. godine.\nVeć decenijama naši ljudi koji žive u inostranstvu, pomažući svoje porodice koje žive ovdje, gradeći kuće ili ulažući u određene poslovne aktivnosti, doprinose i razvoju Republike Srpske.\nNaročito je važno to što je naša dijaspora danas, više nego ikada, sastavni dio političkih procesa i naših napora na očuvanju statusa i pozicije Republike Srpske. Na tome moramo posebno raditi i u narednom periodu.\nNjihova uloga je važna i u procesu objedinjavanja napora koje zajednički ulažu institucije Republike Srbije i Republike Srpske na očuvanju identiteta i definisanju naših nacionalnih interesa i ciljeva.\nObraćajući se našim ljudima koji žive u inostranstvu, odavno već ukazujem da nama nisu potrebne donacije i humanitarna pomoć, već da nam trebaju partnerstva tamo gdje naši ljudi iz dijaspore imaju mogućnost da ovdje ulažu, naravno, ako u tome i sami vide interes.\nTreba nam pomoć i u preuzimanju određenih znanja i praksi, trebaju nam privredni i poslovni kontakti, a povrh svega treba nam političko jedinstvo i zajednička aktivnost na jačanju političke snage Republike Srpske.\nZato je važno da naša dijaspora bude uključena u političke procese u Republici Srpskoj, ali i da tamo gdje učestvuje u političkim procesima u zemljama u kojima žive, za političku podršku koju daju, zauzvrat traže bolje razumijevanje za potrebe svoje zajednice, ali i za potrebe i interese Republike Srpske.\nPoslije mnogo izazova i teških godina koje su iza nas, ponosna sam što Republika Srpska danas sigurno i odlučno korača u budućnost. Naša želja je da tu budućnost, na obostrano zadovoljstvo, to znam, gradimo zajedno sa svim našim ljudima u Srpskoj, ali i onima koji žive u dijaspori.\nMi, nažalost, i dalje živimo u opterećujućim okolnostima, jer je BiH destimulativno okruženje za bilo koju normalnu, prirodnu inicijativu, suočeni smo sa napadima na obilježja i identitet, na institucije koje su stubovi državnosti i garancija naše bezbjednosti, ali smo i pored toga uspjeli da izgrađujemo našu Republiku, da obezbijedimo stabilnost i funkcionalnost naših institucija i da postepeno povećavamo plate, penzije, gradimo, radimo, obezbjeđujemo i povećavamo socijalna davanja.\nNaravno, ostalo je još mnogo toga što treba uraditi ali smo opredijeljeni da se uhvatimo u koštac sa svim problemima i izazovima, jer duboko vjerujemo da je Republika Srpska garancija za naš opstanak i ona je naše sigurno okruženje.\nSvakako, naša dijaspora predstavlja značajan resurs Republike Srpske, ali ona svoj puni potencijal ne može iskazati onda kad je izolovana ili otuđena od matice, već samo onda kad je vezana za njene institucije. Zato u našem okupljanju i našim vezama vidim veliku šansu za Republiku Srpsku, a takvo je i ovo današnje okupljanje.\nČinjenica da ovdje uz učesnike iz evopskih zemalja imamo i one koji su došli iz daleke Arizone, daleke Australije, daleke Južne Amerike, dalekih raznih destinacija, potvrđuje upravo ono što sam nedavno rekla, a to je da ne postoji daljina koja će nas spriječiti da budemo zajedno ili koja će umanjiti osjećaj da smo jedno i da pripadamo jedni drugima.\nToliki broj učesnika, predstavnika iz različitih zemalja, preko 30 zemalja svijeta, koji prisustvuju ovom forumu, pokazuje da je Republika Srpska naša kuća, ma gdje živjeli, a poruka koju danas šaljemo jeste da našu kuću želimo zajedno da čuvamo, zajedno da gradimo, zajedno da unapređujemo.\nHvala na pažnji, a posebno hvala što ste došli u Banja Luku da pošaljemo sve ove poruke, svi zajedno! Hvala lijepo i živjeli!


SUD U STRAZBURU: OBAVEZNA VAKCINACIJA DJECE NE KRŠI LJUDSKA PRAVA – HRA\nPublished by hraction at 09/04/2021\nVeliko Vijeće Evropskog suda za ljudska prava je juče presudilo u predmetu Vavrička i drugi protiv Češke Republike da država ima pravo da novčano kažnjava roditelje i uskrati pristup predškolskom obrazovanju djeci koja nisu vakcinisana i da time ne krši pravo na poštovanje privatnog i porodičnog života (član 8 Konvencije).\nEvropski sud je odlučivao o šest predstavki koje su podnijeli jedan roditelj i petoro nevakcinisane djece zbog toga što je roditelj kažnjen novčano zbog odbijanja da vakciniše svoju djecu, a djeci uskraćen pristup vrtiću zbog odbijanja roditelja da ih vakcinišu uprkos zakonskoj obavezi.\nU predškolske ustanove u Češkoj mogu da budu primljena samo ona djeca za koju se pruži dokaz da su vakcinisana, da su stekla imunitet na neki drugi način, ili da zbog medicinskih razloga ne mogu biti podvrgnuta obaveznoj vakcinaciji, dok osoba koja ne ispunjava obaveze sprječavanja zarazne bolesti može biti novčano kažnjena sa 10 hiljada kruna ili 400 eura. (U Crnoj Gori je za isti prekršaj zaprijećena kazna od 100-2000 eura.)\nSud je primjetio da u svakom slučaju niko ne može biti prinudno vakcinisan.\nU Češkoj djeca moraju da budu vakcinisana protiv 9 opšte poznatih bolesti za koje naučna zajednica vakcinaciju smatra efikasnom i sigurnom, a to su poliomijelitis (dečija paraliza), hepatitis B, tetanus, boginje, veliki kašalj, difterija, zauške, rubella i hemofilis influence tipa B. Pored ovih, propisana je i posebna vakcinacija za djecu sa posebnim zdravstvenim indikacijama u vezi pneumokokne infekcije. (U Crnoj Gori je propisana obavezna vakcinacija za djecu od istih 9 bolesti kao u Češkoj i još od tuberkuloze.)\nEvropski sud je prihvatio da obavezna vakcinacija djece kao prinudna medicinska intervencija predstavlja miješanje u fizički integritet. Iako vakcinacija ni u jednom slučaju nije zapravo bila izvršena, sud je konstatovao da su djeca pretrpjela neposredne posljedice zbog nepoštovanja obaveze vakcinacije jer nisu upisana u vrtić, a i roditelj je novčano kažnjen.\nMeđutim, Sud je zaključio da je cilj takvih prinudnih mjera “zaštita od bolesti koje mogu da predstavljaju ozbiljan rizik po zdravlje”, što je opravdan cilj za ograničenje prava iz člana 8 Konvencije. Utvrdio je da su prinudne mjere u najboljem interesu djece i da su kao takve “neophodne u demokratskom društvu”.\nSud je zaključio da se zdravstvena politika obavezne vakcinacije sprovodi da bi se od teških zaraznih bolesti zaštitila djeca, tj. osobe koje prime vakcinu, ali i da bi se uspostavio “imunitet krda” koji štiti i one koji ne mogu da budu vakcinisani pa su zbog toga ugroženi, i oslanjaju se na kolektivni imunitet.\nSud je istakao da podržava princip “društvene solidarnosti, čija je svrha zaštita zdravlja svih članova društva, a posebno onih koji su posebno osjetljivi na određene bolesti i u čije ime se od ostatka stanovništva traži da preuzme minimalan rizik u vidu vakcinacije.”\nU pogledu minimalnog rizika, među strankama nije bilo sporno da na svakih 100.000 vakcinisane djece, njih 5 ili 6 ima reakcije koje dovedu do trajnih posljedica po zdravlje. Međutim, sud je zaključio da se ti rizici mogu suzbijati preventivnim ispitivanjem, kao i provjerom kvaliteta vakcina, i da oni sami po sebi ne mogu da dovedu u pitanje opravdanost politike obavezne vakcinacije.\nZaključeno je da su prinudne mjere na koje su žalili tužitelji “u ravnoteži s opravdanim državnim ciljem zaštite od bolesti koje znatno ugrožavaju ljudsko zdravlje”.\nPresuda je donijeta većinom glasova od 16 prema 1, i protiv nje nema prava na žalbu, s obzirom na to da je odlučivalo Veliko vijeće.


О чему ће се разговарати на седници о Косову? - Нови Стандард\nO čemu će se razgovarati na sednici o Kosovu?\n19.05.2019. 12:19 16.07.2020.\nPrema rečima analitičara Dragomira Anđelkovića, dobro je da srpski Parlament odgovori na provokacije Albanaca\nSednica srpskog Parlamenta posvećena pitanju Kosova i Metohije ima smisla ako na njoj bude izloženo realno stanje stvari na terenu i trenutna srpska pozicija u pregovaračkom procesu, kao i koja su sve rešenja na stolu, smatraju analitičari. Predsednica srpskog Parlamenta Maja Gojković zakazala je sednicu Narodne skupštine na kojoj bi narodni poslanici trebalo da raspravljaju o situaciji na Kosovu i Metohiji i pregovorima sa Prištinom za 27. maj.\nBriselski dijalog nije dao očekivane rezultate i važno je da se to čuje u srpskom Parlamentu, smatra analitičar Dejan Vuk Stanković. To je posebno važno, napominje on, u svetlu činjenice da Albanci nisu ispunili svoje obaveze prema Srbima – Zajednica srpskih opština nije formirana, pokrenut je režim carina na srpsku robu, što uz visokoprovokativne deklaracije albanskih političara o genocidu i ratnoj odšteti opterećuje politički proces.\n„Vi ste dobili opstrukciju jednog političkog okvira koji je u Srbiji, u trenutku kada je Briselski sporazum bio potpisan, imao podršku i sada na nekim razvalinama tog Briselskog sporazuma treba promovisati politiku Srbije, koja će biti dovoljno diplomatski razborita i odlučna, koja će štititi neki minimum nacionalnih i državnih interesa, a koja, opet, neće značiti ulazak u zonu otvorenog sukoba, jer Srbiji u ovom trenutku otvoreni sukob ne odgovara“, objašnjava Stanković.\nGlavni izazov na terenu je, dodaje on, kako ostati i opstati, uz istovremenu pojavu priče o okončanju pregovaračkog procesa, koja je diktirana od strane Albanaca i Zapada. Smisao rasprave u Skupštini je, prema Stankovićevom shvatanju, da srpski predsednik i drugi akteri srpske strane u pregovaračkom procesu prikažu realno stanje stvari i u pregovaračkom procesu i na Kosovu, a zaključci koje bi trebalo da donesu poslanici, nametaće se sami od sebe ukoliko se, kako kaže, bude racionalno raspravljalo.\nStanković povlači analogiju sa raspravama koje su se u Skupštini vodile tokom bečkih pregovora o KiM, kada su se zaključci srpske pregovaračke delegacije potvrđivali u Skupštini. Tako sada nije nemoguće da se glasa o izveštaju koji bi podneli predsednik i ostali pregovarači, što bi značilo parlamentarnu političku verifikaciju pregovora.\nMeđutim, suština rasprave u Skupštini je, prema Stankovićevom mišljenju, da se široj javnosti prikaže realno stanje stvari i da se otklone dileme šta je od mogućih rešenja na pregovaračkom stolu u ovom trenutku. „Tih rešenja nema mnogo, sva ona, po onome što možete da zaključite iz medija, nisu povoljna po Srbiju. Realno stanje stvari takođe, nažalost, nije povoljno za Srbiju. Jedino što se globalno menja, smanjuje se broj država koje su priznale Kosovo i postoji konstantna podrška tradicionalnih saveznika Srbije po tom pitanju“, kaže Stanković.\nPrema rečima analitičara Dragomira Anđelkovića, dobro je da srpski Parlament odgovori na provokacije Albanaca. Treba konstatovati da je Srbija i dalje izložena ozbiljnim pritiscima i „mirnodopskoj agresiji“ iza koje, prema njegovom mišljenju, stoje strani centri moći, jer je albanska strana isuviše slaba da bi samostalno povlačila poteze. „Ovo može da bude zvaničan odgovor Srbije, ali ne samo Prištini, već svim faktorima koji stoje iza nje. Što se konkretnih mera tiče koje bismo usvojili kao odgovor na njihove takse, to je ipak u domenu Vlade, za to nije potreban Parlament“, smatra Anđelković.\nRanije je srpski predsednik Aleksandar Vučić najavio da će u skorije vreme upoznati građane Srbije sa tekućom situacijom na Kosovu i Metohiji, a da je u razgovoru sa predstavnicima Srpske pravoslavne crkve postignuto jedinstvo po pitanju Kosova i Metohije. On je dodao da je pozicija Srbije teška, da poslednji potezi Prištine vode udaljavanju od kompromisa, da ne doprinose miru i stabilnosti u regionu, već da dižu tenzije. Vučić je takođe rekao da ima informacije da policija na Kosovu namerava da uhapsi dvadesetak policajaca srpske nacionalnosti na severu Kosova, kako bi Srbi na tom prostoru ostali bez zaštite.\nIzvor Sputnjik, 19. maj 2019.\nDnevne vestianalitičariDejan Vuk StankovićDragomir AnđelkovićKosovo i MetohijaNarodna skupštinaNikola JoksimovićPrištinaraspravasednica o KosovuSrbija\nFinlandizacija Srbije ili o „aktivnoj neutralnosti”


Republika Srbija spada u zemlje koje imaju značajan potencijal biomase, i sa aspekta biološke raznolikosti, a i rasprostranjenosti. Studije i analize pokazuju da je biomasa najznačajniji potencijal obnovljivih izvora energije u Srbiji. Procenjuje se na 3,448 Mtoe godišnje, od čega je 48% poljoprivredna a 44% drvna biomasa. Drvna biomasa je najzastupljenija u planinskim predelima centralne Srbije i njen stepen trenutnog korišćenja je vrlo visok (preko 70%). Precenjen potencijal poljoprivredne biomase od ostataka poljoprivrednih kultura, ostataka u voćarstvu, vinogradarstvu i preradi voća je 1,67 Mtoe godišnje. Poljoprivredna biomase je najzastupljenija na severu Srbije. Međutim, i pored velike rasprostranjenosti njen potentecijal se koristi u zanemarljivom procentu (manje od 2%).\nPovećanje potražnje drvnih peleta na domaćem tržištu u poslednjih nekoliko godina je uzrokovalo rast cene peleta na domaćem tržištu, kao i pad izvoza. Do pre pet godina domaći prozvođači peleta izvozili su 85-90 odsto svoje proizvodnje, dok je u 2016. godini udeo izvoza iznosio manje od 30% ostvarene proizvodnje.\nNa kraju 2016. godine proizvodnjom agropeleta i agrobriketa bavilo se 5 preduzeća, od kojih većina koristi slamu od soje, pšenice, ječma i kukurozovinu. Procenjuje se da su ukupno instalisani kapaciteti aktivnih proizvođača agropeleta u Srbiji iznosili oko 40.000 tona i agrobriketa oko 8.000 tona .\nLogistika predstavlja jedan od ključnih preduslova za kvalitetno korišćenje biomase. Relativno niska cena sečke, oblovine i ogrevnog drveta (u odnosu na druge energente) može biti značajno opterećena cenom transporta. Većina studija ukazuje da biomasu u navedenim oblicima ne treba koristiti van radijusa od 20-50 kilometara od mesta seče, jer postaje nekonkurentna drugim izvorima energije. Takođe, prilikom planiranja postrojenja na bimasu, neophodno je predvideti odgovarajući skladišni prostor, imajući u vidu da je biomasu poželjno dobro osušiti pre upotrebe, radi veće efikasnosti pri sagornjvanju. U mnogim slučajevima, pogotovo kod velikih sistema, upravo je problem logistike presudan faktor po pitanju izvodljivosti i isplativosti investicije. Primeri dobre prakse ukazuju da se dobrom organizacijom poslova ovaj problem može prevazići. Nepovoljan uticaj transporta na cenu moguće je minimizirati na dva načina, formiranjem regionalnih logističko-trgovinskih centara i/ili dobrom organizacijom kontigenta koji bi povećali radius isplative upotrebe biomase. Sa druge strane, dugoročno i precizno ugovaranje isporuke biomase korisnicima može rešiti problem prevelikih skladišta za biomasu. Iz tog razloga, organizovana berza biomase ima presudnu ulogu za masovnu primenu ovog energenta.\nU 2011. godini Srbija je imala samo jedno biogasno postrojenje, a do sredine 2018. godine broj izgrađenih biogasnih elektarana je porastao na 13, ukupne instalisane snage 14,219 MW i čak 9 elektrana, koje imaju status privremenog povlašćenog proizvođača ukupne instalisane snage 9,376 MW. Samo do avgusta 2018. godine ukupan kapacitet elektrana na biogas koje su stekle status ili privremeni status povlašćenog proizvođača je gotovo udvostručen u odnosu na kraj 2017. godine, što ukazuje da će kapacitet od 30 MW predviđen Nacionalnim akcionim planom najverovatnije biti premašen i pre 2020. godine.


Pivara - Srpskainfo\nU okviru obilaska domaćih proizvodnih kompanija, gradonačelnik Igor Radojičić danas je posjetio jedno od najstarijih banjalučkih preduzeća – Banjalučku pivaru. Zajedno sa direktorom „Pivare“ Ilijom Šetkom, obišao je proizvodni pogon pivare sa čijih je traka nedavno sišao novi proizvod – „Banjalučko pivo“.\nTRADICIONALNI RECEPTI U MODERNOJ TEHNOLOGIJI “The Master Craft Brewery” unikat Banjaluke\nProizvodnja vrhunskih kraft piva na znatski način, koji primjenjuje MCB pivara, zahtijeva vrhunski spoj starog i novog u proizvodnji piva.\nHOROR U PIVARI Najmanje dvoje ljudi poginulo u požaru koji je izazvala eksplozija\nNajmanje dvoje ljudi poginulo je usljed požara koji je izazvala eksplozija u privatnoj pivari u gradu Pjatigorsk na jugu Rusije, saopšteno je iz regionalnog ogranka ruskog Ministarstva za vanredne situacije u Stavropoljskoj pokrajini.\nBREGOVIĆU 158 HILJADA KM Poznata pivara koristila njegovu muziku bez dozvole i sada mora da plati\nVisoki trgovački sud u Hrvatskoj potvrdio je ovih dana presudu u devet godina staroj tužbi kojom je Goran Bregović tražio naknadu štete od Karlovačke pivare, odnosno Heinekena zbog neovlaštenog korištenja njegovih muzičkih djela.\nMasterkraft pivari iz Banjaluke pripalo je prvo mjesto po kvalitetu piva na prvom festivala kraft piva održanom proteklog vikenda u Višegradu.\nKRAĐA IMENA Slavni Gansi tuže pivaru zbog naziva piva\nLegendarna američka rok grupa “Gans en rouzis” (Guns N’ Roses) tužila je pivaru “Oskar bluz” iz Kolorada zbog prodavanja piva pod nazivom “gans en roze” bez dozvole benda.\n“SPAS PIVARE” Tražili sastanak sa premijerkom Srpske, dobili odgovor koji je sve OSTAVIO U ČUDU\nUdruženje malih akcionara “Spas Pivare” tražilo je da se sastane sa premijerkom RS Željkom Cvijanović povodom niza propusta u milionskoj privatizaciji ovog strateškog preduzeća i nekadašnjeg banjalučkog giganta.


Efekat korona virusa - Playstation 5 dostupan samo onlajn - PLAY!\nEfekat korona virusa – Playstation 5 dostupan samo onlajn\nDolazak nove generacije Playstation konzole razlikovaće se od prethodne po mnogo stvari, pa čak i u vidu samog izlaska na tržište.\nPandemija korona virusa je imala ogroman uticaj na gejming industriju ove godine, i na neki način je omogućila da digitalna prodaja igara i dobara još više nadjača “fizičku”. Korona virus će uticati i na samo lansiranje Playstation 5 konzole, jer zbog aktuelne situacije ona neće biti dostupna na policama u prodavnicama.\nSony je zvanično objavio da nijedna Playstation 5 konzola neće biti dostupna u prodavnicama u Sjedinjenim Državama i Evropi kada se pojavi naredne nedelje(i 19. novembra). Interes japanske kompanije je sačuvati zdravlje kupaca i zaposlenih širom sveta, zbog čega je rešeno da se Playstation 5 konzole prodaju samo online. Konzole planirane za prvi dan prodaje u Japanu su već rasprodate, tako da će nedostatak konzola biti prisutan još duže vreme, barem dok Sony ne ispuni zahteve visoke potražnje.\nBiće veoma zanimljivo videti kako će se onda odigrati čuvena godišnja rasprodaja zvana “Black Friday”, zbog koje se u Sjedinjenim Državama često viđao stampedo kupaca u prodavnicama. Jedino je sigurno da to neće uticati na prodaju Playstation 5 konzole, koja usput neće imati podršku za 1440p monitore.\nVrlo je verovatno da će planirani kontigent konzola veoma brzo biti rasprodat putem onlajn prodavnica, slično kao što su se rasprodale već prvog dana početka prednarudžbe.\nRelated Items:launch day, opis, Playstation 5, prodavnica, PS5, Soni, Sony, stores


Devet miliona Amerikanaca će ove praznične sezone putovati avionom\nKako se procenjuje, blizu devet miliona Amerikanaca će ove praznične sezone putovati avionom, a od danas oni mogu da se ukrcaju na avion sa šrafcigerima, makazicama i klještima u ručnom prtljagu.\nAdministracija za saobraćajnu bezbednost (TSA) procenila da, sve dok takvi predmeti imaju oštricu kraću od deset centimetara, oni više ne predstavljaju pretnju.\nNova pravila donose olakšanje mnogim putnicima kojima su do sada mali lični predmeti kao što su makazice za manikir, konfiskovani pri čekiranju ručnog prtljaga. Administracija za saobraćajnu bezbednost navodi da je od napada 11. septembra putnicima do sada oduzeto više od 11 miliona oštrih predmeta. Medjutim, sada kada su vrata pilotske kabine ojačana, a na avionima prisutno više policajaca, osoblje aerodroma može da se koncentriše na ozbiljnije pretnje.\n«Iskreno rečeno, sve može biti oružje, uključujući naše ruke, kravate ili kaiševe. Mi sada gledamo šta je stvarna pretnja koja može da izazove katastrofalne posledice» i to nisu makazice ili šrafcigeri, već – bomba» ističe Kip Holi iz administracije za saobraćajnu bezbednost.\nPutnicima i dalje neće biti dozvoljeno da unose upaljače, čekiće ili poluge. Medjutim, ležernija pravila kada je reč o makazicama i drugim malim predmetima ubrzaće aerodromsku kontrolu i redove koji nastaju za vreme praznične gužve.\nNeki članovi Kongresa kažu da putnici treba da budu nervozniji nego ikada s obzirom na to da administracija za saobraćaj menja pravila.\n«Bezbednost u saobraćaju ne bi trebalo da znači – slobodno unesite makaze na avion. Velika je greška zabraniti unošenje noževa u putničke kabine, a dozvoliti podjednako opasne makaze», upozorava kongresmen Edvard Marki.\nSindikat transportnih radnika, u kome su brojni članovi posade američkih kompanija, kažu da sada nije vreme da Administracija menja pravila o tome šta putnici smeju da unesu na avion.\n«Ti predmeti mogu da se iskoriste protiv drugih putnika, protiv članova posade, i – ako je nešto juče smatrano oružjem, zar onda to nije oružje i danas?» pita stjuardesa Porša Vajt.\nSve dok oštrica nije duža od 10 centimetara, odgovor glasi – «ne, to se više ne smatra oružjem». Administracija za saobraćajnu bezbednost ocenjuje da će putnici biti bezbedniji ako se resursi agencije usmere na ozbiljniju terorističku pretnju - kao što su eksplozivi.


26-06-2019 17:22 Ratni izveštaji Sirija / Irak Svet Planeta\nBagdad neće dozvoliti Vašingtonu da koristi njegove vojne baze za pokretanje napada na Iran, naglasio je predsednik zemlje, osudivši ratnohuškačku politiku Donalda Trampa prema islamskoj republici.\n"Mi ne želimo da naša teritorija bude platforma za bilo kakvu neprijateljsku akciju protiv bilo kojeg od naših suseda, uključujući Iran", izjavio je irački predsednik Barham Salih za Si-en-en, ističući da nema takvog sporazuma između Bagdada i Vašingtona koji bi mogao učiniti da Donald Tramp misli da bi mogao koristiti iračku teritoriju u te svrhe.\nU februaru je američki predsednik rekao da bi oko 5.000 vojnika trebalo da ostanu u Iraku kako bi održavali bliski "nadzor" nad Iranom. Dok je u to vreme Tramp rekao da neće koristiti Irak kao odskočnu dasku za napad na Iran, rastuća američka osveta protiv Islamske Republike mogla bi uključiti u sukob sva američka sredstva u regionu.\nSAD su bile spremne da započnu napad protiv Teherana prošle sedmice, nakon što je azijska zemlja oborila američki špijunski dron RK-4 "Global hovk" nad svojim teritorijalnim vodama. Predsednik Tramp je u petak izjavio da je otkazao napad nakon što mu je rečeno da bi moglo da pogine 150 ljudi.\nMeđutim, Tramp je zapretio Islamskoj Republici totalnim "uništenjem" ako napadne "bilo šta američko".\nU međuvremenu, Salih se prisetio gorkog iskustva američke invazije na svoju zemlju, podsećajući Vašington da je prebrzo da pokreće rat bez razmišljanja o mogućim posledicama.\nIzrael krenuo avijacijom protiv Islamske države! Više o tome OVDE.\nNAPAD KAĆUŠAMA NA BAGDAD: Umalo da bude pogođen premijer Iraka (FOTO/VIDEO)\n"NEĆEMO SE PREDATI! NEĆETE NAS BACITI NA KOLENA": Strah i trepet Amerike poslao jasnu poruku!


Zidojče cajtung: Gastarbajteri nisu dobrodošli na Balkanu, njihove pare jesu | Pirot Info\nNaslovna VESTI JuGmedia Zidojče cajtung: Gastarbajteri nisu dobrodošli na Balkanu, njihove pare jesu\n„Dok druge države pokreću sve poluge i brojne avione kako bi svoje državljane koji su ‘nasukani’ u inostranstvu ponovo doveli u domovinu, sa Balkana ođekuju sasvim drugačiji signali“, piše list.\n„Svi ti gastarbajteri od čijih doznaka u domovini žive mnoge porodice i za čiji se povratak inače tako ofanzivno vrbuje, ođednom su nepoželjni i doživljavaju se kao teret“, piše list.\n„On povratnicima, koji su zbog krize sa korona virusom izgubili radna mesta, a time i pravo boravka u inostarnstvu, direktno pripisuje krivicu za širenje pandemije“, piše list koji podseća i na Vučićevu optužbu da su „neki od povratnika znali da su inficirani“ i da su došli u Srbiju „da se besplatno leče“.\nNemački dnevnik konstatuje da na Zapadnom Balkanu „diskriminatorno deluju i rigidne zabrane izlaska napolje u nekoliko država regiona, koje pogotovo pogađaju starije ljude“.\nPrethodni tekstRotari klubovi donirali novac Institutu „Batut“ za nabavku neophodne medicinske opreme\nSledeći tekstZaharijev: Epidemiološka situacija stabilna, Štab neće zasedati do ponedeljka


Stambena zgrada A.D. Boksit, Milići\nStambena zgrada u Milićima, investicija Kompanije A.D. Boksit iz Milića raspolaže sa 40 stanova i podzemnom garažom sa 24 parking mjesta.\nU ovaj novoizgrađeni stambeni objekat instalirani su ALUMIL-ovi sistemi: SMARTIA M11000 (okretno-nagibni toplotno izolovani sistem), SMARTIA M7 (sistem zid zavjesa - fasada sa visokim nivoom energetske efikasnosti) i SMARTIA 8200 (staklena ograda). Okretno-nagibni sistem SMARTIA M11000 korišten je za sve prozore i vrata u ovoj stambenoj zgradi. Veoma pouzdan sistem koji garantuje odlične performanse kada je u pitanju toplotna i zvučna izolacija i nivo bezbjednosti. Sistem staklenih ograda (SMARTIA M8200) instaliran je na svim terasama - staklena ograda sa vrhunskim kvalitetom izrade i proizvodnje. Osim toga, ovakva ograda nudi čistu preglednost i osjećaj slobode. Sistem zid zavjesa SMARTIA M7 nudi kvalitetnu konstrukciju, visok nivo energetske efikasnosti, povećan nivo bezbjednosti, zvučne izolacije i prirodnog svjetla što doprinosi komforu i udobnosti stanovnika. To posebno dolazi do izražaja kada znamo da je lokacija stambene zgrade u blizini veoma prometnog magistralnog puta.


Zrenjanin se nalazi na prvom mestu gradova u Srbiji kada je reč o najvećem procentu alkoholisanih vozača danju! Ovo pokazuju podaci koji su predstavljeni u emisiji SAT, posvećenoj automobilizmu, koja se emituje na Radio televiziji Srbije.\nReč je o podacima o saobraćaju i saobraćajnim prekršajima koji se odnose na celu Srbiju.\nPrema tim podacima, u Zrenjaninu je zabeleženo 1,3 procenta alkoholisanih vozača koji danju sedaju za volan. Slede Šabac sa 1,2 posto, zatim Pirot i Sombor sa 0,8 odsto, dok se na petom mestu ove neslavne liste nalazi Niš sa 0,7 procenata.\nKada je reč o najvećem procentu korišćenja pojasa na zadnjem sedištu, Zrenjanin se nalazi na četvrtom mestu sa 16 posto. Na prvom mestu je Valjevo sa 24 odsto.\nPročitajte još: Trojica vozača zadržana na trežnjenju u zrenjaninskoj policiji\nZrenjanin se nalazi na četvrtom mestu i po najvećem procentu korišćenja dečjih sedišta i pojasa, sa 60 odsto, dok je na prvom mestu Beograd sa 74 odsto. To znači da zrenjaninski vozači relativno vode računa o bezbednosti dece u saobraćaju.\nOve podatke je predstavila direktorka Agencije za bezbednost saobraćaja Jasmina Milošević.\nTagovialkohol analiza saobraćaj\n06/11/2019 у 19:20\nPredlazem da vucic donese odluku da se strelja 100 zrenjaninaca za jednog uhvacenog pripitog vozaca,a 100 zrenjaninaca da se protera u nemacku.Streljanima da se oduzme imovina i da se podeli izmedju notara,izvrsitelja i ostale sns gamadi\n08/11/2019 у 23:13\nKoji idiotizam, kad se neko našljoka znači Vučić je kriv, alo probudi se iz delirijuma mržnje kakve veze ima Vučić sa pijandurama. Tu lekciju sto za jednog mora da si naučio od bivših komšija pripadnika SS Princ Eugen, to se odnosilo na Srbe.


DAN DRŽAVNOSTI: 13.02 – 18.02.2019. 3* 119 € 109 €\nZa ulazak u Republiku Tursku rok važenja putne isprave mora biti najmanje 6 meseci od dana ulaska u R. Tursku. Putnici koji nisu državljani Srbije obavezni su da se sami upoznaju sa viznim režimom zemlje u koju putuju i kroz koje putuju. Agencija ne snosi odgovornost za nedobijanje vize i u tom slučaju smatra se da je putnik odustao od putovanja i podleže troškovima otkaza putovanja prema Opštim uslovima. Organizator putovanja nije ovlašćen i ne ceni valjanost putnih i drugih isprava. Preporučuje se putnicima, državljanima R. Srbije, da se informišu o uslovima ulaska u zemlju u koju putuju. Agencija ne snosi odgovornost u slučaju da pogranične vlasti onemoguće putniku ulaz na teritoriju zemlje u koju putuju.\nU slučaju promena na monetarnom tržištu ili nedovoljnog broja prijavljenih putnika, agencija zadržava pravo korekcije cena, izmene programa ili otkaza putovanja najkasnije 5 dana pre početka putovanja. Agencija ne snosi odgovornost za eventualne drugačije usmene informacije o programu putovanja. Organizator zadržava pravo promene redosleda pojedinih sadržaja u programu. Uz ovaj program važe Opšti uslovi organizatora putovanja.\nUz ovaj program važe opšti uslovi organizatora putovanja sa licencom OTP 506/2010.


KOŠARKA: Aleksandar Đorđević saopštio spisak igrača za predstojeće mečeve kvalifikacija | Ekspres.net\nKOŠARKA: Aleksandar Đorđević saopštio spisak igrača za predstojeće mečeve kvalifikacija\nSelektor “Orlova” objavio je spisak igrača na koje računa za naredna dva meča.\nNaš tim će igrati prvo sa Nemačkom u Frankfurtu, a zatim u Beču protiv Austrije. Okupljanje je zakazano za 19. februar u hotelu “Kraun Plaza” u Beogradu. U Beogradu će biti do 22. februara, a zatim ide u Frankfurt.\nSrbija i Nemačka trenutno dele prvo mesto sa skoro 2-0, dok se iza njih nalaze Austrija i Gruzija. Tri ekipe idu dalje u drugu fazu kvalifikacija. U toj fazi biće formirane četri grupe sa šet timova. Iz tih grupa, tri najbolje ekipe će izboriti plasman na Mundijal, koji se održava sledeće godine u Kini, od 31. avgusta do 15. septembra.\nTags aleksandar djordjevićkina 2019košarkakvalifikacijesrbijasvetsko prvenstvo\nKOŠARKA: “Vreme je za nove izazove u kvalifikacijama” Đorđević KOŠARKA: Đorđević skratio spisak INTERVJU, MARINA MALJKOVIĆ: Lakše je voditi muškarce, žena te gleda pravo u oči i laže! KOŠARKA: “Abdi Pekči” odlazi u istoriju


source.ba | Zbog "lockdowna" naglo pala prodaja piva u Evropi\nEvropska prodaja piva naglo je pala u 2020. nakon što su zatvoreni barovi i restorani kako bi se spriječilo širenje koronavirusa, saopćilo je evropsko udruženje proizvođača piva.\nProšle su godine u Evropi prodana 34 miliona hektolitara piva, za devet posto manje nego u 2019., objavilo je udruženje The Brewers of Europe.\nMjere suzbijanja pandemije Covida-19 posebno su teško pogodile evropsko ugostiteljstvo, koje je zabilježilo 42-postotni pad konzumacije piva, na oko 75 miliona hektolitara.\nMaloprodaja piva neznatno je porasla, ali nedovoljno da nadoknadi gubitke, rekli su iz te organizacije.\nPandemija je odnijela i 800 hiljada radnih mjesta u opskrbnom lancu pivarske industrije, trećinu u cijelom pivarskom sektoru, koji ih sada broji 1.8 miliona. Najviše ih je ukinuto u ugostiteljskim objektima, ali osjetan gubitak zabilježen je i u distribuciji.\nU Njemačkoj prodaja piva potonula je u 2020. godini 5.5 posto, na 8.7 milijardi litara, najnižu razinu otkada je Destatis počeo objavljivati podatke, pokazao je izvještaj objavljen u februaru.


Đukanović nakon sastanka sa Boreljom: Upoznao sam ih o buđenju retrogradnih političkih ideja, razumjeli upozorenja | Aktuelno\n''Upoznao sam ih sa problemima sa kojima se Crna Gora danas suočava, imajući u vidu u da regionu osjećamo snažno refleksije globalnih poremećaja i da su ti globalni poremećaji doveli do buđenja političkih retrogradnih ideja, uglavnom inspirasnih prekompozicijom granica na ZB i stvaranjem uslova za formiranje uvećanih država, nacionalno i vjerski homogenih. Čini mi se da su svi sagovornici veoma dobro razumjeli ta upozorenja'', rekao je Đukanović\nU regionu se osjećaju globalni politički poremećaji inspirisani idejom za formiranje većih država, što su retrogradne ideje koje su i u prošlosti bile pogubne. To je poruka koju je predsjednik Milo Đukanović uputio tokom sastanka šefa evropske diplomatije Žozepa Borelja s liderima Zapadnog Balkana u Njujorku, prenosi RTCG.\n“Upoznao sam ih sa problemima sa kojima se Crna Gora danas suočava, imajući u vidu da u regionu osjećamo snažno refleksije globalnih poremećaja i da su ti globalni poremećaji doveli do buđenja političkih retrogradnih ideja, uglavnom inspirasnih prekompozicijom granica na ZB i stvaranjem uslova za formiranje uvećanih država, nacionalno i vjerski homogenih. Čini mi se da su svi sagovornici veoma dobro razumjeli ta upozorenja, zajedno smo pozvali EU da upravo uz inicijaciju gospodina Borelja uloži dodatne napore da pomogne ZB kako bi u bliskoj budućnosti dosegao svoju evropsku perspektivu”, naveo je Đukanović.\nOn je kazao da ih je upozorio da to ugrožava stabilnost i cijelog Balkana.\nPogledajte njegovu kompletnu izjavu.


Partizan i Zvezda zajedno do stadiona (VIDEO) - Sport - Dnevni list Danas\nPočetna » Sport » Partizan i Zvezda zajedno do stadiona (VIDEO)\nOdržan treći međunarodni sajam „Ekonomija sporta“ u organizaciji Danas konferens centra\nPartizan i Zvezda zajedno do stadiona (VIDEO)\nR. V. B.04.12.2013. 18:35\nSrpski fudbal i generalno sport moraju da uhvate poslednji voz ukoliko ne žele da izbegnu bezizlaznu situaciju da naši klubovi, ali i reprezentacija, mečeve kao domaćin igraju u inostranstvu i to već od 2015. godine, glavna je poruka konferencije „Ekonomija sporta – Javno-privatno partnerstvo i sportska infrastruktura u Srbiji“ u okviru Trećeg međunarodnog sajma „Ekonomija sporta“ održanog u organizaciji Danas konferens centra.\nJedino moguće rešenje da se to izbegne jeste da se država i naši najveći klubovi okrenu rekonstrukciji postojećih stadiona u moderna sportska zdanja, te da se izgradi Nacionalni stadion, sa kojim bi Srbija mogla da participira za domaćinstvo za EURO 2020 zajedno sa još 12 zemlja. Zbog nedostatka sredstava svi projekti bi se gradili u formi javno-privatnog partnerstva, sa pratećim komercijalnim sadržajima uz stadione, po uzoru na Evropu i svet. S druge strane, najveći problem je vreme koje ističe jer se za domaćinstvo EURO 2020 mora participirati do aprila naredne godine, sa jasnom lokacijom stadiona i državnim garancijama.\nMajkl Devenport, šef Delegacije Evropske unije u Srbiji, naglasio je da je pred našom zemljom sveobuhvatna akcija države, FSS, klubova i privrede kako bi se privukli investitori koji će ulagati u fudbal i sport.\n– Pred Srbijom, a pre svega Beogradom, veliki je posao. Morate da dobijete Nacionalni stadion ili da stadioni Crvene zvezde i Partizana budu podignuti na nivo koji zahteva UEFA. To se odnosi na kapacitet, bezbednost, komfor i prateće sadržaje. Trenutno nekoliko stadiona u Srbiji zadovoljavaju UEFA standarde, ali pitanje je da li će to tako biti u narednim godinama, jer su kriterijumi sve stroži. Sport je sve više ozbiljan biznis, a ne samo zabava. Davno su prošla vremena kada su se prihodi ostvarivali samo od prodaje ulaznica. Stadioni idu ka multifunkcionalnosti, uključujući bioskope i druge propratne sadržaje za cele porodice. Od toga korist mogu imati i gradovi ako na jednom međunarodnom meču dođe 50.000 navijača i svaki potroši 100 evra. To daje prihod od pet miliona evra, a godišnji prihod Beograda od turizma je između 400 i 500 miliona evra – naglasio je Devenport.\nMinistar privrede u Vladi Srbije Saša Radulović naglasio je da je sport privredna grana kao i svaka druga, ali da je u Srbiji ona prilično zapostavljena. On je dodao da su prisutni problemi kao i u ostalim sferama društva, te da bi lične karte klubova trebalo da pomognu da se sagleda stanje stvari.\n– U javno-privatnom partnerstvu država bi trebalo da izađe iz direktnog sponzorisanja sporta i da stvori uslove da privreda ulaže u sport. Država treba da ulaže u infrastrukturu, a klubovi da daju svoj brend. Preduslov za investicije su čisti računu, moramo da znamo čija je imovina. Živeo sam na Zapadu, znam da su sportske manifestacije porodični događaji gde svi uživaju u sportskom događaju i navijaju za svoje klubove i niko nikoga ne ugrožava. Moramo da dostignemo taj nivo – kazao je ministar Radulović.\nIdeju o pre svega rekonstrukciji njihovih stadiona i podizanju sa sadašnjeg drugog nivoa od pre više decenija na savremen četvrti-peti nivo podržali su i iz Crvene zvezde i Partizana. Dragan Džajić, predsednik FK Crvena zvezda, kazao je da oba naša najveća kluba zaslužuju moderne stadione, ali da ne bi smelo da bude nezadovoljstva ukoliko država, FSS i kompanija „Mejs“, kojoj je poverena organizacija u vezi sa gradnjom Nacionalnog stadiona, reše da samo jedno zdanje bude osavremenjeno.\n– Svi bismo želeli da posmatramo utakmice mirno, bez ružnih dešavanja. Kod nas su emocije jako izražene i ne mogu da se naprave uslovi kao u pozorištu. Svi zaslužuju da imaju bolje uslove za rad i fudbaleri i košarkaši i svi ostali sportisti – naglasio je Džajić, uz konstataciju da država nikada nije pomagala FK Crvena zvezda, već da su crveno-beli pomagali državi na popularizaciji.\nPredsednik Jugoslovenskog sportskog društva Partizan Duško Vujošević pozdravio je predlog Džajića da oba kluba dobiju stadione savremene generacije.\n– Naši stadioni su blizu jedan drugog, ali ova zemlja ima potrebu za dva stadiona najnovije generacije. Nije neizvodljivo da ta dva stadiona budu proglašena jednim projektom, da oba dobiju savremen izgled. Podržavam akciju pravljenja sportskih objekata koji mogu da pruže maksimalnu bezbednost publici i da ekonomski funkcionišu van sportskih dešavanja – rekao je Vujošević i potom se osvrnuo na sporno vlasništvo nad stadionom u Humskoj, uz strepnju da je jedan od razloga zbog kojeg se stvara spor oko vlasništva Partizana nad stadionom i taj kako bi se crno-beli diskvalifikovali iz trka za izgradnju ili rekonstrukciju Nacionalnog stadiona.\nKada je reč o projektu Nacionalnog stadiona, Fudbalski savez Srbije, Ambasada Velike Britanije i kompanija Mejs predstavili su u martu projekat izgradnje Nacionalnog stadiona kapaciteta između 50.000 i 55.000 gledalaca, koji bi trebalo da ima standarde UEFA, čime bi se Srbija kandidovala za domaćinstvo EURO 2020. Regionalni direktor Mejsa Branislav Simović pojasnio je da su naša dva najveća stadiona u rangu druge generacije, kada pre više decenija nije vođeno računa o sadržajima i udobnosti gledalaca.\n– Do 2015. moramo da damo čvrste garancije da će se napraviti Nacionalni stadion ili rekonstruisati dva najveća, inače će se međunarodne utakmice igrati u inostranstvu. I klubovi i reprezentacija. Najvažniji korak je izbor lokacije, da bi takav projekat mogao da bude ponuđen investitorima, ali i da država da garancije. Posle idu definisanje posla, projektovanje ugovaranje i sama gradnja. Lokacija mora da ima 20 hektara ako je u gradu, odnosno 50 hektara ako je van grada. Da ima dobru saobraćajnu infrastrukturu sa najmanje tri velika prilazna puta, da je blizu aerodrom, da ima parking za autobuse i automobile, ali i da grad ima smeštajni kapacitet. Zato su sve lokacije u Beogradu i njegovoj blizini. Razmatrane su lokacije stadiona Crvene zvezde, Partizana i Rada na Banjici, zatim Pećinci, Kovilovo, Stara Pazova, Borča i iza naselja Ivana Ribara na Novom Beogradu – najavio je Simović.\nBen Veenbrink, član UEFA Odbora za gradnju stadiona i menadžment, pojasnio je koje standarde mora da zadovoljava stadion koji bi se gradio u Srbiji, navodeći četiri nivoa kada je u pitanju bezbednost. Prema njegovim rečima, važni faktori su ulaz, izlaz, evakuacija, ali i sam komfor na stadionima.\n– Sport je postao biznis i to morate shvatiti prilikom ispunjavanja UEFA standarda. Bilo da hoćete da konkurišete za domaćinstvo EURO 2020 ili da vaši klubovi na svojim stadionima igraju Ligu šampiona i Ligu Evrope. Gledalac mora imati punu udobnost, da dođe i gleda meč, da ima šta da pojede i popije. Samo ako se prema publici ne ponašate kao prema životinji, navijači će biti kulturni. Međutim, polazak od kuće i gledanje utakmice su samo krajnji delovi procesa. Između je veliki profit od putovanja, odsedanja u gradovima i turizma u njima. Ukoliko grad ostavi dobar utisak, ljudi će se vratiti i kad nema sporta – naveo Veenbrink.\nOva upozorenja ozbiljno su shvaćena u FSS, ako je suditi na osnovu reči potpredsednika Ivana Ćurkovića.\n– UEFA nas godinama upozorava da su stadioni ispod minimuma bezbednosti, da je pitanje vremena kada odigravanje utakmica neće biti moguće. Dobra volja UEFA je možda negde shvaćena kao popustljivost koja može ići do unedogled. To je pogrešno, zašto bi UEFA tolerisala ovakvo stanje. Ukoliko Srbija propusti ovu šansu, naši klubovi će svoje utakmice morati da igraju u inostranstvu. Ovo je poslednji voz da Srbija kroz javno-privatno partnerstvo izgradi Nacionalni stadion – analizirao je Ćurković.\nOd finala LE 165 miliona evra\nKoliko je važno imati barem jedan stadion najnovije generacije posvedočio je primer Bukurešta, koji je bio domaćin finala Lige Evrope. Za samo nekoliko dana grad je prihodovao 165 miliona evra od turizma, TV prava i ostalih pratećih sadržaja. Međutim, nijedan moderan stadion kapaciteta manjeg od 40.000 mesta nije bio domaćin finala Lige Evrope i Lige šampiona, dok je za završnicu Evropskog prvenstva potrebno najmanje 50.000 mesta.\nBorovčanin: Ministarstvo podržava projekte\n– Sport nije samo trening i takmičenje, to je ogledalo društva, faktor koji ga gradi i čini ga boljim. Kao jedan od preduslova je infrastruktura i bezbednost na tim događajima. Ministarstvo omladine i sporta je u prethodnim godinama podržavalo određene projekte, gradilo i adaptiralo sportska zdanja. Sredili smo Nacionalni trening centar u Košutnjaku, imamo Kuću fudbala u Staroj Pazovi, a podržali smo i veslače u Velikom Gradištu, terene za mali fudbal i trim-staze. Ali sve sa malim budžetom. Moramo da stvaramo novi model javno-privatnog partnerstva. Sport je i važna privredna grana – naglasio je Nenad Borovčanin, državni sekretar Ministarstva omladine i sporta.\nSrbi grade stadione u Africi\nSrpska građevinska operativa može ravnopravno da učestvuje na svetskim projektima u oblasti izgradnje sportske infrastrukture – ocenio je Miroslav Tlačinac, generalni direktor preduzeća Amiga iz Kraljeva, govoreći na skupu o sponzorskim modelima profesionalnog i amaterskog sporta u organizaciji Danas konferens centra.\nPrema njegovim rečima, Amiga je realizovala veliki broj projekata u Africi, uključujući i izgradnju sistema osvetljenja za stadion u Gabonu na kojem je odigrana prva utakmica Kupa afričkih nacija 2012. godine.\n– Mi smo 1.400 tona čelične konstrukcije proizveli u Srbiji i zatim otpremili u Afriku – dodao je Tlačinac.\nOn je dodao da je Amiga u Srbiji bila angažovana na izgradnji i rekonstrukciji brojnih stadiona, uključujući stadione Čukaričkog, Metalca i Jagodine, a pripala joj je i realizacija projekta Kuće fudbala u Staroj Pazovi. A. M.\nNovi stadioni, veća posećenost\n– Izgradnja stadiona u manjim mestima predstavlja veliki potencijal za razvoj lokalne zajednice, jer na velike utakmice dolazi mnogo ljudi iz drugih gradova. U prvoj godini rada našeg novog stadiona, na utakmice je dolazilo 2.300 ljudi u proseku, što je četiri do pet puta više nego ranije. Na međunarodnim utakmicama prosečna posećenost dostiže 4.000 ljudi – izjavio je juče Dušan Lazić, direktor razvoja fabrike Metalac, vlasnika istoimenog fudbalskog kluba iz Gornjeg Milanovca.\nLazić je istakao da je kompanija u stadion uložila više od 350 miliona dinara, tako da on sada poseduje sve sadržaje koje nalažu FIFA i UEFA. Stadion Metalca se, kako je dodao, prostire na 9.500 kvadratnih metara i prima 4.350 gledalaca na tribinama i još 200 u VIP ložama. A. M.\nSahranjen Veselin Simonović, glavni i odgovorni urednik portala Nova.rs\nPreminuo Rade Erceg\nSport • danas 14:58\nNa prvenstvu Srbije, B i C program u Subotici, strelci Streljačkog kluba „Aleksa Dejović“ osvojili su prva mesta u pojedinačnom nadmetanju u muškoj i ženskoj konkurenciji. Užičani su izborili tri titule u takmičenjima pištoljem.\nČelsi prošle sezone zaradio gotovo 120 miliona evra od Uefe\nOsvajač Lige šampione fudbalski klub Čelsi zaradio je prošle...\nSport • danas 14:33\nNadal lako do trećeg kola Mastersa u Rimu\nŠpanski teniser Rafael Nadal plasirao se u treće kolo...\nBeogradski maraton biće održan u nedelju, 15. maja, pod...


Fond PIO: Prinudna naplata za alimentacije redovna - Ozon Media\nFond PIO, u skladu s propisima, sprovodi zabrane na penzijama po osnovu izvršiteljskih i sudskih zaključaka, koji se u periodu vanrednog stanja u državi ne sprovode, shodno Uputstvu Komore javnih izvršitelja, a od ovog postupanja izuzete su određene kategorije građana u čiju korist se realizuje obustava na penzijama, kao što su obustave po osnovu alimentacije.\nU tom slučaju obaveza izvršitelja je da obaveste Fond po kojim zaključcima se nastavlja obustava, navodi se u saopštenju Ministarstva rada.\nU svim pojedinačnim situacijama u kojima su izvršitelji postupili na taj način i obavestili Fond o zaključcima po kojima se vrši obustava na penzijama, pri isplati martovske penzije u aprilu obustave su sprovedene, navodi se u saopštenju.\nUkoliko je bilo propusta potrebno je da se stranke obrate izvršiteljima ili Fondu PIO kako bi se greška ispravila.\n„Fond PIO ne ulazi u suštinu odluke izvršitelja i potpuno je izlišno prozivati Fond na odgovornost i dovoditi javnost u zabludu nagoveštajima da Fond odlučuje o tome kada i koji izvršiteljski zaključci će se sprovoditi ili nesprovoditi“, navodi se u saopštenju Ministarstva.\nDodaje se da informacija koja se ovih dana pojavila u javnosti o tome da Fond PIO ne sprovodi izvršiteljske zaključke na penzijama po osnovu alimentacije nije tačna.


Beta 26. oktobra 2020. 17:45\nPredsednik Stranke sobode i pravde (SPP) Dragan Djilas je danas zatražio da Vlada Srbije i njen Krizni štab za borbu protiv korona virusa javno saopšte „jasan plan borbe protiv pandemije i plan vakcinacije“ i protiv tog virusa, i aktuelne vakcinacije, protiv sezonskog gripa.\nDjilas je u vezi s vakcinom protiv gripa naveo da podaci o njenoj registraciji nedostaju na sajtu Agencije za lekove i medicinska sredstva Srbije, i da je nedooljna količina te vakcine jer je država uvezla 340.000 doza koje je proizveo ABBOT, a dogovoreno je još 123.000 koje stižu tek za dva meseca.\nUz to je beogradski Institut za Virusologiju, vakcine i serume „Torlak“ dobio sertifikat da proizvede 250.000 doza za šta rokovi nisu poznati, naveo je Djilas koji računa da je to zajedno s uvozom „teoretski 700.000 doza do kraja godine“.\nMedjutim, pošto je u Srbiji 1,5 milion starijih od 65 godina, a vakcina ABBOT je već potrošena, smatra Djilas, „realno milion starijih od 65 godina nema nikakve šanse da dobije vakcinu“ iako bi oni prvenstveno trebalo da se vakcinišu protiv gripa.\nKao najvažniji problem vakcine protiv gripa Djilas je naveo da, dok uvozna „vakcina ABBOT može da se daje svakome, uključujući i bebe starije od šest meseci“, Torlakova vakcina protiv gripa „može da se daje samo ljudima od 18 do 65 godina“, zbog čega „oni koji su najugroženiji (stariji od 65) imaju ozbiljan problem da je prime“.\nGovoreći o drugoj vakcini, protiv korona virusa, Djilas je naveo da je predsednik Srbije Aleksandar Vučić juče izjavio da je obezbedjeno prvih 350.000 doza vakcine firme „Pfajzer“, namenjeno zdravstvenim radnicima, policiji i vojci.\nUz to je Vučić „najavio i drugu i treću vakcinu, ali nije rekao ko su proizvođači, ni koja količina je obezbeđena“.\nDjilas zbog svega toga smatra da je „neophodno pod hitno izaći pred narod s jasnim planom u kojem jedina nepoznanica može da bude kada će vakcina biti proizvedena. Sve ostalo mora da se kaže ljudima“.\nMnučin predlaže pomoć za radnike i mali biznis\nOdloženi pregovori OPEK i bloka koji predvodi Rusija


Privrednici donirali 50 hiljada eura Kliničkom centru - CdM\nDruštvo Nabaviće najsavremeniji ultrazvučni aparat\nPrivrednici donirali 50 hiljada eura Kliničkom centru\nPredsjednik Privredne komore Vlastimir Golubović danas je uručio direktoru Kliničkog centra Crne Gore KCCG Jevtu Erakoviću ček u vrijednosti od 50 hiljada eura, a sredstva su obezbijedile članice Privredne komore.\nOvu donaciju KCCG će upotrijebiti za nabavljanje najsavremenijeg ultrazvučnog aparata za potrebe Instituta za bolesti, a preostali dio sredstava će se iskoristiti za rekonstrukciju Klinike za interne bolesti KCCG.\nGolubović rekao je da je Klinički centar Crne Gore srce crnogorskog zdravstvenog sistema i u ime poslovne zajednice Crne Gore uputio riječi poštovanja i priznanja za ljekarsku profesiju, kao i za sve ono što rade zaposleni u KCCG i cijelom zdavstvenom sistemu Crne Gore, koji imaju velika lična odricanja i istrajno cjeloživotno učenje i usavršavanje.\n“Donacija koju ćemo danas uručiti i monoge donacije koje su prethodile ovoj, kao i one koje će uslijediti, siguran sam da će doprinijeti boljim uslovima rada u Kliničkom centru i uticati na poboljšanje kvaliteta pružanja usluga našim građanima”, rekao je Golubović.\n“Podsjetiću da privreda Crne Gore ostvaruje izuzetne stope rasta, da se ona razvija dobrom dinamikom i da je to garancija budžetskih prihoda a samim tim i većih izdvajanja za zdravstveni sistem Crne Gore. Kada je nešto humano ne treba se mnogo zahvaljivati, ali dozvolite mi da i ja istaknem jednu od kompanija koje su među ovima koji su donirali 50 hiljada eura, a to ističem iz razloga što oni na ovaj način obilježavaju svoj jubilej, 10 godina rada na prostoru Crne Gore, kompanija Fly Montenegr”, kazao je Golubović.\nOn je poželio KCCG da nastavi sa uspjesima sa kojima su već obilježili ovih 10 godina rada.\n“I na kraju dozvolite da svima vama zaposlenima i pacijentima koji se danas nalaze u KCCG, svim privrednicima Crne Gore i svim građanima Crne Gore čestitam sjutrašnji praznik, Dan državnosti, neka nam je vječna Crna Gora”, poručio je Golubović.\nTagsdonacija Jevto Eraković Klinički centar Crne Gore KCCG Privredna komora Crne Gore Vlastimir Golubović zdravstvo\nGledajuci jednog od ovih privrednika covjek ima utisak da je ova fotografija nastala prije par desetina hiljada godina\nMakar zbog kijavice necete morati put Srbije.\nA kako ste se potrošiliiiiiiii….cccc. Nj jednome kola nisu ipod te svote\nkukali predsjednik CG, svi ovi njegovi politički beskičmenjaci će mu uskoro okrenuti leđa i zabosti mu nož do kraja i moraće da im se zahvali na tom sojstvu i čojstvu iz opanaka i gubera\nkakav besprizorni primitivizam, sramota\nJe li EPCG donirala pastrmku iz Ćehotine?


Zabranjeno medijima da izveštavaju o licitaciji poljoprivrednog zemljišta u Kleku - RTV Santos\nZabranjeno medijima da izveštavaju o licitaciji poljoprivrednog zemljišta u Kleku\nU Zrenjaninu na Gradskom stadionu u Karađorđevom parku nastavljena je licitacija državnog poljoprivrednog zemljišta. Po prvi put, od kako izveštavamo o davanju zemljišta u zakup, je zabranjeno medijima da prisustvuju i snimaju licitaciju. U 10 časova poljoprivrednici su se nadmetali za zemljište koje se nalazi u katastarskoj opštini Klek.\nŠef odseka za poljoprivredu Gradske uprave Zrenjanin Stojan Kralj za našu medijsku kuću je rekao da je novinarima zabranjeno iz bezbednosnih razloga da snimaju licitaciju, kako se ne bi puno ljudi sakupljalo na jednom mestu. Prema njegovim rečima, sve je proteklo u najboljem redu i sva zemlja je data u zakup.\nKako RTV Santos saznaje, izvesni Sava Spajić iz Kleka izlicitirao je 197 hektara na godinu dana po ceni od 68.000 dinara po hektaru. U zakup je 38 hektara uzeo na 10 godina po ceni od 62.000 dinara.\nPrema našim saznanjima, on nema mehanizaciju potrebnu za obradu ovolike površne koju je izlicitirao.\nPostavlja se pitanje kako će čovek u poznim godinama da uloži novac, odnosno kako može da plati preko 15.000.000 dinara, a ima 4 hektara svoje zemlje? Kako će da uloži u proizvodnju i kako će dokazati poreklo novca? Ne treba zaboraviti da uz tu zemlju idu i podsticajna sredstva od države, koja uopšte nisu mala.\nNismo uspeli da stupimo u kontakt sa njim, kako bismo dobili potrebne odgovore.\nLicitacija je od javnog značaja i izuzetno je bitno da javnost bude obaveštena o svemu, što po prvi put nije bilo moguće.\nPrethodnoPolicija zaustavila vozača kod kog je pronašla heroin\nSledećePovećan broj zaraženih ljudi u Zrenjaninu, smanjuje se broj ljudi u samoizolaciji


Putin: Preusmeriti izvoz energenata sa Zapada na druge zemlje\nTanjug 13. aprila 2022. 13:33\nNOVO OGARJOVO – Rusija može lako da preusmeri izvoz svojih ogromnih energetskih resursa sa Zapada u zemlje kojima su oni zaista potrebni i da istovremeno poveća domaću potrošnju nafte, gasa i uglja, izjavio je danas predsednik Ruske Federacije Vladimir Putin.\n„Što se tiče ruske nafte, uglja i gasa, možemo da povećamo njihovu potrošnju na domaćem tržištu, da pojačamo prehrambenu prerađivačku industriju, kao i da povećamo isporuke energenata u druge delove sveta, gde su oni zaista potrebni“, rekao je Putin na sastanku posvećenom pitanjima razvoja ruske arktičke zone, prenosi Tas s.\nŠef ruske države je naveo da se realizacija projekata na ruskom Arktiku ne sme odlagati zbog sankcija; već naprotiv, da se stepen njihove implementacije mora pojačati.\n„Sada, uzimajući u obzir sve vrste spoljnih ograničenja i sankcione pritiske, posebna pažnja se mora posvetiti svim projektima i planovima koji se odnose na Arktik. Ne treba ih odlagati već, naprotiv, na pokušaje sputavanja našeg razvoja moramo odgovoriti maksimalnim povećanjem tempa rada kako na realizaciji tekućih, tako i predstojećih zadataka“, poručio je on.\nKako je objasnio, to se pre svega odnosi na socijalnu sferu, ističući da pitanja koja su najosetljivija za narod uvek moraju ostati u centu pažnje vlasti.\n„A u ekstremnim uslovima na Arktiku, to znači da govorimo o zdravlju, bezbednosti ljudi, o očuvanju života čitavih gradova i naselja“, rekao je Putin.\nOn je naglasio da je rešavanje društvenih, ekonomskih, infrastrukturnih zadataka na severnim ruslik teritorijama i realizacija velikih investicionih projekata tamo – bila i ostaje prioritet za ruske vlasti.\nUkazao je na to da stotine hiljada ruskih državljana živi i radi u arktičkim regijama „gde su koncentrisana skoro sva važna područja nacionalne bezbednosti“ – ekološka, resursna, vojno-politička i tehnološka.\nRuski lider je napomenuo da je jedan broj transportnih i logističkih lanaca trenutno poremećen zbog delovanja „neprijateljskih država“ i da su pojedine strane kompanije prestale da ispunjavaju svoje ugovorne obaveze ili to rade samo delimično.\n„Naravno, to nam pravi izvesne komplikacije u trenutnoj situaciji, ali imamo sve resurse i sve mogućnosti da brzo pronađemo alternativna rešenja i, dugoročno gledano, da još više učvrstimo našu nezavisnost od spoljnih faktora, što je izuzetno važan zadatak“, poručio je Putin.\nOn je takođe izneo uveravanja da je Rusija spremna za saradnju sa svim zainteresovanim stranama u vezi sa projektima na Arktiku.\n„Rusija je otvorena za zajednički rad sa svim zainteresovanim partnerima u okviru sadašnjih i budućih arktičkih projekata“, rekao je Putin, prenosi Tas s.


Lavrov: Asad napravio mnoge greške\nRuski ministar spoljnih poslova Sergej Lavrov izjavio je da je sirijski predsednik Bašar al-Asad napravio mnogo grešaka od početka protesta protiv njegovog režima uprkos pozivima Moskve da obustavi nasilje i započne dijalog.\n"Sirijsko vođstvo, uprkos brojnim obećanjima koje je dalo u reakciji na naše pozive, pravi mnogo grešaka, a ono što se kreće u dobrom pravcu dolazi previše kasno", rekao je Lavrov, koji je i prošle sedmice optužio Asada za greške i sporo sprovođenje reformi, javila je agencija Frans pres.\nOvo je, međutim, prvi put da Rusija, dugogodišnji saveznik Damaska, nagoveštava da nije zadovoljna Asadovim postupcima od samog početka protesta, a izjava Lavrova dolazi usred sve više nagoveštaja da bi Moskva mogla da uskrati podršku sirijskom predsedniku.\nLavrov je u intervjuu za radio Komersant FM rekao i da se Moskva ne protivi u potpunosti ideji da se Asadu pruži utočište u drugoj zemlji, ali da Moskva nikada nije raspravljala o mogućnosti da to bude Rusija.\nNa pitanje da li sirijski predsednik treba da podnese ostavku pre nego što bude svrgnut i ubijen kao bivši libijski lider Moamer Gadafi, Lavrov je rekao da o tome treba da odluči Asad, a da Zapad treba da mu ponudi prihvatljivo rešenje.


Od 1. jula putnici koji u Grčku dolaze avionom, morem ili kopnom, moraće da popune poseban obrazac najmanje 48 sati pre ulaska u tu zemlju na osnovu kojeg će dobiti poseban bar kod (QR). Seničić objašnjava da se radi o davanju uobičajenih podataka i da se ovog puta to radi onlajn.\n"Biće malo problematičan taj ulaz i popunjavanje formulara, s obzirom na to da je ovo novo i da za putovanje 1. ili 2. jula već kasnimo 48 sati, ali imamo uveravanja od kolega iz Grčke da to neće biti problem za grupe koje krenu na put tada i da će biti tolerancije za to", rekao je Seničić.\nFormular se može naći na sajtu Vlade Grčke i imaju ga sve turističke agencije, a takođe, biće i na sajtu Jute.\nIstiče da do sada rezultati nisu pokazali da ima pozitivnih, kao i da niko od putnika nije u karantinu.


Nije izabran predsednik ŠSB\nNIJE IZABRAN PREDSEDNIK ŠAHOVSKOG SAVEZA BEOGRADA, NOVA IZBORNA SKUPŠTINA 24. JULA\nNa inicijativu 30 šahovskih klubova, održana je Izborna skupština Šahovskog saveza Beograda. Kao što je od ranije poznato, na redovnoj Skupštini ŠSB, održanoj 31. januara, delegati nisu ukazali poverenje dotadašnjem predsedniku Miodragu Rakiću, pa su odlučili da Izborna skupština ŠSB bude održana u roku od 90 dana.\nI pored mnogih napisa i glasina o navodnoj nelegitimnosti, Izbornoj skupštini ŠSB prisustvovala su 63 delegata, od ukupno 74 registrovana kluba u ŠSB. S obzirom da predsednik i potpredsednik skupštine ŠSB nisu bili prisutni, delegati su odlučili da sednicom predsedava Dragan Đorđević, predsednik ŠK "Mladenovac".\nSednica je trajala četiri sata, uz puno suprotstavljenih diskusija i očiglednom podelom među delegatima. Na samom početku usvojen je zapisnik sa prethodne sednice, koji je 2 meseca bio "kamen spoticanja" i odugovlačenja sa neophodnim odlukama za Izbornu skupštinu. Zapisnik je usvojen sa dopunom, koja je doprinela da sva dešavanja na sednici od 31. januara budu verno prikazana. Usvajanjem zapisnika konstatovan je prestanak mandata četvorici članova Upravnog odbora, koji su na kraju te sednice podneli ostavke, pa je, prema članu 25. Statuta ŠSB, otvorena mogućnost da se, pored predsednika, bira i kompletan saziv Upravnog odbora Šahovskog saveza Beograda.\nPosle duge rasprave, ubedljivom većinom usvojen je Poslovnik o radu Skupštine ŠSB i data je razrešnica predsedniku i svim članovima Upravnog odbora Šahovskog saveza Beograda, pa se prešlo na predstavljanje kandidata i izbor predsednika ŠSB. Na tajnom glasanju, od dvojice kandidata, Ivan Marinković dobio je 34 glasa, Milorad Branković 24 glasa, dok je jedan listić bio nevažeći.\nS obzirom da je za izbor predsednika ŠSB potrebna većina od 38 glasova, prema Poslovniku pristupilo se javnom izjašnjavanju o izboru Ivana Marinkovića za predsednika ŠSB. Bilo bi logično i uobičajeno da to izjašnjavanje bude protokolarno priznanje pobede već izabranom kandidatu, ali delegati koji su podržali Brankovića, počeli su da napuštaju sednicu, pa je za podršku Marinkoviću u prvom pokušaju glasalo 36, a u drugom 35 delegata.\nTada je predsedavajući proglasio Izbornu skupštinu neuspešnom, i prema poslovniku ŠSB, delegati skupštine jednoglasno su (40 glasova "za") novu Izbornu skupštinu zakazali za 24. jul 2016.\nNa kraju ćemo kroz neke činjenice pokušati da čitaoce ovog izveštaja ipak uputimo na određene zaključke:\n- Iako potpuno svestan da neće imati većinu i da neće biti izabran, drugi kandidat za predsednika vodio je kampanju gotovo isključivo među klubovima koji su dali pismenu podršku Ivanu Marinkoviću, sa samo jednim ciljem - da spreči da on dobije podršku 38 delegata. U tome je kod dva kluba i uspeo. Na pitanje jednog od delegata da li će u završnom krugu podržati svog kolegu ukoliko bude pobeđen, izbegao je odgovor, ali je sve učinio da do izbora ne dođe.\n- Iako su proteklih meseci zdušno osporavali legitimitet Izborne skupštine, razrešeni predsednik ŠSB i oni koji ga podržavaju, bez ikakvog problema učestvovali su u radu Izborne skupštine, kao i u samom glasanju. Po pricipu: ako moj kandidat pobedi, sve je legitimno, a ako ne, naravno da nije!\n- Posebno je zanimljivo da su se gotovo svi bivši i sadašnji funkcioneri, delegati, selektori i portparoli udružili u nameri da naš kandidat ne bude izabran, iako su sve najlepše govorili o njemu. I logično je: gde će Savez u ruke šahista i onih koji žive od šaha!\n- Treba zabeležiti i da klub čiji je predsednik izvršni direktor ŠSB, kao i par klubova na koje on ima direktan uticaj, nisu u završnom krugu podržali izbor Ivana Marinkovića, ili nisu učestvovali u radu Skupštine, iako su delegati bili prisutni. Jasno nam je da izvršnom direktoru ŠSB odgovara stanje u kome je jedino on legitimno izabran i ovlašćen da radi i raspoređuje sredstva.\nUpravo zbog navedenih činjenica, smatramo da smo dužni, da posle izrade Zapisnika sa Izborne skupštine, o trenutnom stanju bezvlašća u ŠSB upoznamo Sekretarijat za sport i omladinu Grada Beograda, Sportski savez Beograda, a da od sportskog inspektora zatražimo da utvrdi brojne nepravilnosti u radu saveza od početka ove godine i adekvatno kazni počinioce.\nO nastupu na budućoj Izbornoj skupštini ŠSB i eventualnom kandidatu za predsednika odlučićemo narednih dana i o tome obavestiti javnost. Hvala delegatima koji su imali strpljenje da u nedelju nekoliko sati provedu sa nama i podrže nas. Očekivali smo da će još barem nekoliko delegata razumeti da je interes da na skupštini bude izabrano rukovodstvo Šahovskog saveza Beograda, ali to se na žalost nije desilo.


Rektor kragujevačkog Univerziteta: Skromni zahtevi mladih naučnika - iKragujevac\nponedeljak, 20 april 2015 17:00\nPodsetivši da je u tom gradu u toku izgradnja 210 stanova za mlade naučnike, kao i da će u maju, konačno početi izgradnja Centra izvrsnosti, rektor je rekao da je impresioniran zahtevima mladih naučnika koji žele da se vrate.\n"Pričao sam sa njih desetak, koji žive u inostranstvu, počev od Pitsburga pa redom,a koji su raspoloženi da se vrate. Jedino što oni traže, pored uslova za rad i kada dobiju taj stan, jeste da im u blizini budu obdanište i škola. Oni ne traže nikakve posebne uslove i to je na mene ostavilo upečatljiv utisak", rekao je Arsenijević.\nRektor je, na konferenciji za novinare, naglasio da je gotovo siguran da će u maju početi izgradnja Centra izvrsnosti i ocenio da je to ogroman dobitak za Kragujevac, ali i za mlade ljude koji žele da ostanu u tom gradu, kao i za one koji će se vratiti iz inostostranstva.\nUpitan, zašto se godinama čeka na izgradnju Centra izvrsnosti, čiji je idejni tvorac genetičar Miodrag Stojković, a koji finansira Evropska banka, Arsenijević je rekao "da je taj posao započet na neki način bez pravnog osnova", a potom je bila problem prvobitno određena lokacija u Kragujevcu, zbog, kako je objasnio, uzane ulice i lošeg pristupa Centru.\n"Najveći problem je bio pitisak iz Beograda da se to ne gradi u Kragujevcu i razni ljudi su za to lobirali. Srećom lokalna samouprava je ovom Univerzitetu izašla u susret, pa je dodelila regularan plac i obavezala se na uređenje građevinskog zemljišta, što je bio naš ulog, a što bivši gradonačelnik Beograda nikako nije hteo da da bez para, i to nas je spaslo", rekao je Arsenijević.\nOcenjujući "da je u Srbiji sve teško i komplikovano", Arsenijević je rekao da su se oko izgradnje Centra izvrsnosti "razne stvari događale" te da je nebrojano puta morao da ide u Beograd, da moli i da, kako je rekao, trpi čak i uvrede.\nRektor je podsetio, da zbog nepostojanja Banke matičnih ćelija, godišnje iz Srbije odlazi 8,5 miliona evra raznim kompanijama za matične ćelije od Belgije, Holandije do Mađarske.\n"Dobijanjem jednog ovakvog Centra, mi ćemo biti ti, da ne samo građani Srbije, nego i građani iz okruženja, budu sigurni, da kada psotoji jedna državna banka matičnih ćelija da će to moći sutra da se iskoristi", rekao je Arsenijević i dodao da će medicina bliske budućnosti biti potpuno različita od dosadašnje, i da je napredak u molekularnoj medicini brži nego u IT tehnologijama.\nPrema rečima rektora, u Centru izvrsnosti biće mesta za mlade naučenike ne samo u oblasti zdravstva, već i onih koji se bave tehnikom, hemijom i pravom, jer, kako je naveo, u ozbiljnim državama se i pravna nauka vrlo ozbiljno bavi fertilizacijama, surogat majkama i lečenjem matičnim ćelijama.\nArsenijević je, kako je sam rekao, na poslednjoj konferenciji za novinare, budući da mu uskoro ističe mandat, govorio o tome šta je rektorski kolegijum uradio u proteklih pet i po godina.\nOcenjujući "da je urađeno prilično toga", Arsenijević je naveo da je posle 82 godine postojanja samo jedne katedre u Srbiji za italijanski jezik, Univerzitet u Kragujevcu uspeo da otvori još jednu, kao i da studentima ponudi još nekoliko važnih studijskih programa. Zatim, otvoren je Fakultet za hotelijerstvo u Vrnjačkoj Banji, dobijena podrška i saglasnost države za uređenje prostora Vojno tehničkog zavoda (Knežev arsenal), obezbeđen prostor za Filološko-umetnički fakultet...


EULEKS: OD 1. JUNA OBAVEZNE KS ILI RKS TABLICE\nIzvor: Kurir, 07.Mar.2012, 13:25\nKOSOVSKA MITROVICA - Svi građani Kosova koji voze automobile moraju do 1. juna imati "KS" ili "RKS" tablice, kosovsku ličnu kartu, vozačku i saobraćajnu dozvolu, navodi se u letku koji je Euleks delio na administrativnim prelazima Brnjak i Jarinje.\nKOSOVSKA MITROVICA - Svi građani Kosova koji voze automobile moraju do 1. juna imati "KS" ili "RKS" tablice, kosovsku ličnu kartu, vozačku i saobraćajnu >> Pročitaj celu vest na sajtu Kurir << dozvolu, navodi se u letku koji je Euleks delio na administrativnim prelazima Brnjak i Jarinje.\nEuleks je u letku naveo i da su sva dokumenta potrebna za ulazak na Kosovo i izlazak sa Kosova određena dogovorom o slobodi kretanja koji su delegacije Beograda i Prištine postigle u Briselu.\nZa građane koji žive na severu Kosova, Centar za registraciju biće u Opštinskom civilnom registarskom centru u severnoj Kosovskoj Mitrovici, i to se odnosi na stare i nove tablice koje izdaje MUP Srbije.\nPredsednik Skupštine opštine Zvečan Dobrosav Dobrić rekao je da kosovski Srbi to "neće dozvoliti" i da će protestovati jer je reč o ograničavanju slobode kretanja koju Euleks sprovodi nad Srbima na Kosovu.\n"Eto šta nas čeka ako prihvatimo da Euleks postavi granicu. To je najnasilniji vid disciplinovanja građana, promene državljanstva, vere i nacije. Za registrovano vozilo i ličnu kartu potrebno je imati izvod iz knjige rođenih i državljanstvo u kojem piše da nismo državljani Srbije, da nismo Srbi već da smo Kosovari", rekao je Dobrić.\nOn je naveo da je to još jedan razlog zbog kojeg građani protestuju i sprečavaju Euleks da se na severu Kosova slobodno kreće.


Naslovna » BG svaštara » Tech Radar » Novi nivo sigurnosti: Symantec za Office 365\nNeko drugi 23. maj 2016. Tech Radar Postavite komentar\nIdeja je da se omogući viši stepen zaštite dragocenih informacija, dok istovremeno otkriva i otklanja posledice sve sofisticiranijih pretnji.\nUz Symantec za Office 365, organizacije mogu da:\n· prošire bezbednosne kontrole kako bi bolje štitili e-mail od naprednog malvera;\n· imaju zaštitu od ciljanih napada;\n· povećaju sigurnost osetljivih poslovnih informacija;\n· kontrolišu pristup pomoću brojnih opcija za autentikaciju koje su istovremeno veoma snažne i veoma lake za korišćenje.\nPrigrlite „oblak“ neugrožavajući bezbednost\nAplikacije u „oblaku“ poput Microsoft Office 365 paketa postaju standard. Iako je Office 365 u osnovi email aplikacija, sadrži i brojne Microsoft Office aplikacije iz tradicionalnog Office paketa, kao i novije njemu svojstvene aplikacijice. Office 365 je napravljen da podrži saradnju na radnom mestu i podstiče otvorenu razmenu informacija, pa je sve češće on glavna meta napadača.\nZbog toga što je Office 365 privlačan za napadače, Symantec je obezbedio bezbednost na visokom nivou.\nPomoću Symantec Advanced Threat Protection softvera, organizacije su takođe zaštićene od spoljnih pretnji koje bi mogle inficirati Office 365.\nPrimenom virtuelnih i fizičkih sendbokseva (izolovanih okruženja u kojima se u kontrolisanim uslovima mogu izvršavati zloćudni kodovi – tzv. malveri), te servisa Cynic koji predstavlja Symantec-ovu uslugu za sendboksing i detonaciju koda, zasnovaniu na „oblaku“, mogu se otkriti čak i malveri koji su svesni kada se izvršavaju u virtuelnim okruženjima, pa se prave „nevešti“ sve dok su pod nadzorom.\nSymantec Advanced Threat Protection rešenje takođe može da poveže pretnje koje dolaze kroz e-mail sa povezanih, a kompromitovanih uređaja i mreža, kako bi se napad brzo suzbio i otklonila pretnja. Interne informacije do kojih sistem dolazi se upotpunjuju inputima iz globalne telemetrije Symantec-ove globalne obaveštajne mreže, jedne od najvećih kibernetskih obaveštajnih mreža na svetu.\nSymantec za Office 365 pomaže da se obezbedi uniformni sigurnosni standardi i politike unakrs i popreko IT okruženja, a da se istovremeno nadziru pretnje na svim kontrolnim tačkama (e-mailu, vebu i krajnjim tačkama) kako bi se mogle lakše otkriti.\nKako sve više organizacija širom sveta usvaja Office 365 kao svoj alat za produktivnost na svakom mestu, i kako oko njega formira najbolje prakse za obezbeđivanje instalacija, Symantec je tu da pomogne.\nTagovibezbednost microsoft symantec tech radar\nPrethodni Razgledanje Beograda otvorenim autobusom\nSledeći U bioskopima: Warcraft – Početak


Danas MEDICINARIMA po 10.000 dinara, od ponoći prijava MLADIH za 100 evra\nLokalne vesti - Petak 14.01.2022 - 11:17\nZdravstveni radnici dobiće danas po 10.000 dinara jednokratne novčane pomoći, najavio je ministar finansija Siniša Mali.\n- Reč je o zdravstvenim radnicima koji su zaposleni u zdravstvenom sistemu, u vojno-zdravstvenim ustanovama, u zavodima za izvršenje krivičnih sankcija, ustanovama socijalne zaštite čiji se rad finansira sredstvima iz budžeta, Zavodu za sport, Zavodu za zdravstvenu zaštitu radnika Železnica Srbije - rekao je Mali.\n- Noćas u ponoć krećemo sa prijavama za 100 evra za sve mlade od navršenih 16 do navršenih 29 godina - najavio je Mali i dodao da prijava traje do 30. januara.\n- Broj lične karte, JMBG i iz opadajućeg menija birate banku u koju želite da vam se uplati taj novac.\nAko nemate račun u banci birate samo banku, a mi ćemo namenski račun otvoriti u toj banci za vas i nakon toga kada država isplati 100 evra sa ličnom kartom, svojim dokumentom odete i podignete taj novac - rekao je Mali.\n- Mi ćemo već od 1. februara krenuti u isplatu 100 evra na račune svih onih koji su se za ovu pomoć prijavili - rekao je on.\n- Za nas su sve ove mere veoma važne jer su mere koje podstiču potrošnju, mere koje podstiču ekonomsku aktivnost.\nNaravno nismo zaboravili ni naše najstarije sugrađane – kao i što smo obećali 10. februara na račune svih penzionera leći će 20.000 dinara - naveo je ministar.


NUS – Radio Orašje\nUtorak 11 prosinac 2018 / 1:40\nOperativni centar Civilne zaštite Orašje jučer je zaprimio tri prijave pronalaska neeksplodiranih ubojnih sredstava na području općine Orašje. U Lepnici je pronađena mina, u Matićima na lokaciji Brekine njive jedan…\nCivilna zaštita Orašje u sklopu svojih zadaća, provodi aktivnosti i na uklanjanju, sigurnom zbrinjavanju i uništavanju neeksplodiranih ubojnih sredstava zaostalih iz protekloga rata. Akciju uništavanja NUS-a iz Civilne zaštite Orašje…\nS dolaskom proljeća i izlaskom poljoprivrednika na njive, potreban je dodatan oprez, naročito na parcelama koje su bile u zoni ili blizini ratnih događanja, jer opasni ostaci rata i dan-danas…\nProljetni radovi na njivama ponovno aktualiziraju pitanje neeksplodiranih ubojnih sredstava, kojim je posavska zemlja i dalje kontaminirana. Novi primjer pronalaska NUS-a na njivama u Boku prijavljen je jučer PS Orašje….\nZavršena je akcija uništavanja prikupljenih neeksplodiranih ubojnih sredstava, koju su protekla dva dana, na poligonu Dusine, proveli pripadnici Županijske i Federalne Uprave CZ, dok je policija MUP-a ŽP bila uključena…\nDanas će u 12,00 sati, na poligonu Dusine, započeti uništavanje neeksplodiranih ubojnih sredstava prikupljenih u proteklom razdoblju. Akciju zajednički provode Županijska i Federalna Uprava civilne zaštite, a planirano je da…


Rusko Ministarstvo odbrane saopštilo je da je ratna krstarica Moskva, koja se smatra vodećim brodom ruske Crnomorske flote, potonula – pošto je odvučena u luku nakon eksplozije i požara, objavile su u ruske novinske agencije, prenosi Rojters.\nMinistarstvo odbrane prethodno je saopštilo da je ratno plovilo iz sovjetske ere teško oštećen u požaru, posle eksplozije municije za koju ukrajinske vlasti tvrde da je posledica njenog raketnog udara.\n"U ovom trenutku nemamo kapacitete da iz nezavisnih izvora to potvrdimo, ali način na koji se ovo dogodilo je veliki udarac za Rusiju", ocenio je savetnik za nacionalnu bezbednost Džejk Saliven.\n"Rakete Neptun koje čuvaju Crno more nanele su veoma ozbiljnu štetu ruskom brodu. Slava Ukrajini!" Guverner Maksim Marčenko je napisao na Telegramu.\nSavetnik ukrajinskog predsednika Aleksij Arestovič rekao je da se sa Moskvom ”dogodilo iznenađenje”.\n"Snažno gori. Upravo sada. A sa ovim olujnim morem, ne zna se da li će moći da dobiju pomoć" , rekao je on u prenosu na Jutjubu.\n"Ne razumemo šta se dogodilo".\nSa posadom od 510 ljudi, ranije je bio raspoređen u sukobu u Siriji gde je služio kao pomorska zaštita za vazdušnu bazu ruskih snaga Hmeimim.\nRaketna krstarica nosi 16 protivbrodskih raketa P-1000 Vulkan, kao i niz protivpodmorničkih i minsko-torpednih oružja, navodi se u izveštajima.\nU početku se verovalo da su dotični ukrajinski vojnici ubijeni, ali su u stvari oni bili zarobljeni.\nPušteni su u okviru razmene zatvorenika sa Rusijom krajem marta, saopštio je ukrajinski parlament.\nUkrajinska ombudsmanka Ljudmila Denisova rekla je da su vojnici opisali da su odvedeni na nepoznatu lokaciju gde su držani u uslovima smrzavanja i da su pretrpeli promrzline.\nBajden odobrio dodatnu vojnu pomoć Ukrajini vrednu 800 miliona dolara\nGutereš: Nema šansi za humanitarni prekid vatre u Ukrajini\nLideri Poljske i baltičkih država u poseti Kijevu\nUkrajinski zvaničnik: Medvedčuk planirao bekstvo u Moldaviju\nStručnjaci OEBS-a: Rusija počinila jasne obrasce kršenja humanitarnog prava u Ukrajini


Predsednik SO Bela Crkva Marjan Aleksić glasao na biračkom mestu broj 2 - eVršac\nPredsednik Skupštine opštine Bela Crkva, Marjan Aleksić glasao je na biračkom mestu u zgradi Galerije u Beloj Crkvi.\nAleksić je na predsedničkim i parlamentarnim izborima glasao jutros, odmah nakon otvaranja birališta.\n„Pozvao bih sve naše sugrađane da izađu na birališta i iskoriste svoje građansko pravo i da glasaju za predsednika Republike Srbije i narodne poslanike“- rekao je Marjan Aleksić nakon izlaska sa biračkog mesta.\nSvih 20 biračkih mesta, 8 u gradu i 12 u naseljenim mestima na teritoriji opštine Bela Crkva otvorena su na vreme. Ukupno 15.573 birača koji su evidentirani u izvodu iz biračkog spiska imaju pravo glasa na izborima za narodne poslanika u Skupštini Republike Srbije i izborima za predsednika Republike Srbije.


Savetnica predsednika Srbije: Red je da se čuje i druga strana o medijima - Izazov\nNovi magazin 10. januara 2018. 16:09\nOna je, reagujući na saopštenje NUNS-a u kome se odbacuje njene ranije optužbe o namernom izostavljaju sastanka predstavnika EFJ sa predsednikom Srbije Aleksandrom Vučićem istakla da nije protivzakonito a da je osnovni red da se prilikom te posete čuje i druga strana.\nNUNS je ranije ukazao da je EFJ, planirajući posetu i sastanke sa predstavnicima državnih institucija imao u vidu njihova ustavna i zakonska ovlašćenja, i da je zato poziv za razgovore upućen premijeru, ministru za kulturu i informisanje, ministru pravosuđa i ministru policije.\nReč je o predstavnicima vlade, odnosno izvršne vlasti u čijoj su neposrednoj ingerenciji ključna pitanja slobode medija i bezbednosti novinara i drugih medijskih radnika u Srbiji, naveo je NUNS.\n„Čega se to NUNS plaši i o kojim zakonskim i ustavnim ovlašćenjima govore? Da li se pozivaju na isti onaj Ustav po kome su 15. juna 2011. pozvali tadašnjeg predsednik Srbije da otvori Skupštinu Evropske federacije novinara i da govori o medijskim slobodama i njihovom kršenju?“, zapitala je Vasiljević.\nVasiljević, koja je u saopštenju NUNS oslovila sa „drage kolege“ zapitala i da li se to „promenio Ustav ili predsednik?“\n„Nije protivzakonito, a kulturno je i odgovorno sastati se sa čovekom koji je na meti njihovih skoro svakodnevnih napada, a koji je i slučajno predsednik države u koju su pozvali EFJ“, navela je ona.\nPrema njenim rečima, ukoliko je namera NUNS-a da EFJ zaista utvrdi činjenično stanje u Srbiji, osnovni red je da čuju i drugu stranu.\nVasiljević je napomenuila i da je drugo pitanje da li NUNS želi da se čuje druga strana i da li uopšte želi da predstavnicima EFJ pokaže da u Srbiji postoji i drugo mišljenje.\n„Nisam sigurna da naše drage kolege iz NUNS-a čitaju svoja svakodnevna saopštenja“, navela je Vasiljević koja je u svom saopštenju navela nekoliko naslova iz ranije saopštenja NUNS-a.\nU pismu koje je juče Vasiljevićeva dostavila predsedniku EFJ Mogensu Bliheru Bjeregordu izražava se protest što ta organizacije nije zatražila sastanak s Vučićem tokom posete Beogradu povodom stanja medijskih sloboda u Srbiji.\nUz objašnjenje o izboru sagovornika, NUNS je u saopštenju naveo i da je pravo predsednika Srbije da traži sastanak sa predstavnicima međunarodnih organizacija koje brinu o medijskim slobodama, ali to nikako ne treba da bude povod za napad na novinarsko udruženje i EFJ.\nTo udruženje je istakla i da se zalaže za dosledno funkcionisanje pravne države i mu je pristup EFJ u planiranju posete Srbiji u potpunosti prihvatljiv.


SNSD i DNS napustili sednicu jer je "skinuta" smena Mektića\nSNSD i DNS napustili sednicu jer je „skinuta“ smena Mektića\nTanjug 4. septembra 2018. 15:23\nSARAJEVO – Poslanici SNSD i DNS u Zastupničkom domu Parlamentarne skupštine BIH napustili su sednicu tog tela, jer je sa dnevnog reda skinut njihov zahtev za smenu ministra bezbednosti BiH Dragana Mektića.\nPoslanik DNS-a Borislav Bojić rekao je da nije prihvatljivo da odluke u ime Republike Srpske donose tri predstavnika srpskog naroda, jer, kako kaže od 13 predstavnika iz RS-a koji su zastupnici, trojica su odlučila da Mektićeva smena bude skinuta s dnevnog reda, prenosi Klix.ba.\n„Ovde se vidi da Sarajevo odlučuje koja pitanja i teme će biti razmatrani u Parlamentarnoj skupštini BiH. S tim u vezi, DNS i SNSD doneli su odluku da ne učestvuju u radu takve Parlamentarne skupštine BiH“, rekao je Bojić.\nŠef Kluba poslanika SNSD-a Staša Košarac rekao je da politički subjekti iz Federacije BiH „pod patronatom Bakira Izetbegovića“ upravljaju procesima u institucijama BiH zahvaljujući kadru Saveza za promjene.\n„Mi nećemo učestvovati u nastavku ove sednice jer je potpuno jasno da se sa tri glasa iz RS-a odluke donose kako odgovara kontaminiranoj obaveštajnoj zajednici Bakira Izetbegovića“, rekao je Košarac.\nDžaferović:HR i SRB deo Dejtona,jer su učestvovale u agresiji\nOko 700 migrana se sa Lezbosa seli u kontinentalni deo Grčke\nDžaferović:HR i SRB deo Dejtona,jer su učestvovale u…


Ministarstvo finansija „filtrira“ internet sajtove - Društvo - Dnevni list Danas\nPočetna » Društvo » Ministarstvo finansija „filtrira“ internet sajtove\nMinistarstvo finansija potvrdilo da je poslat dopis mobilnim operaterima sa zahtevom da ograniče pristup određenim sajtovima za klađenje\nMinistarstvo finansija „filtrira“ internet sajtove\n11Piše: V. Jeremić - Lj. Bukvić 06. novembra 2020. 15.56 Izmenjeno: 15.57\nInternet sajtovi, kladjenje, Ministarstvo finansija, Share fondacija, vipBeograd\nOnlajn dinarske transakcije karticom duplirane u Srbiji u 2020.\n06. novembra 2020. u 16.46\nKome nije jasno, ovo je pocetak cenzure svega u zemlji.\nVozac bolida kaže:\n06. novembra 2020. u 20.41\nNiti je cenzura, niti je presedan. Drzave EU blokiraju na hiljade sajtova koji ne zele da plate licencu i to je normalno. SAD su pre nekoliko godina po inostranstvu pohapsile veci broj organizatora kockanja koji su preko interneta „gadjali“ americko trziste. Evropa i mi nemamo moc da hapsimo po inostranstvu i zato se blokira pristup sajtovima za ilegalno kockanje. Neverovatno je da pojedinci to pokusavaju fa predstave kao cenzuru.\n07. novembra 2020. u 06.13\nDa, ali to moze da učini sud a ne organ uprave….\n07. novembra 2020. u 06.48\nIzgleda da ni tebi nije jasno da je to cist pokusaj cenzure interneta, kao u Kini, Rusiji i Severnoj Koreji.\n06. novembra 2020. u 17.54\nVPN i the end\n06. novembra 2020. u 18.07\nSvim u toj anonimnoj agenciji da poručim-tražiite drugi posao jer to nije ono sa čime se vi trebate baviti.Za to postoji u MUP-sektor za visoko tehnološki kriminal.A VIP da se izjasni o kršenju usluga mobilne telefonije raznim ne odibrenim dopisima koji su u suprotnosti sa zakonima.\n06. novembra 2020. u 20.01\nKo bi da zaobidje zabrane, ima Tor.. Tor radi i preko tcp 443, koji nikad nije blokiran, a na kraju, ako je sve blokirano, ide i preko tcp 80… Znaci, za tor nema zabrane.. Tor nodovi se svakodnevno menjaju, tj dodaju se nove IP.. prakticno se ne moze blokirati Tor…\n06. novembra 2020. u 20.20\nNa prilozenoj slici je spomenik knezu Milosu Obrenovicu koji je na takvom mestu da ga mnogi Beogradjani nisu videli.\n06. novembra 2020. u 23.11\nNa ovaj način država namerava da zaštiti domaće kladionice. Biće da su svi drugi problemi u zemlji rešeni pa još samo kladionice da se zaštite.\n07. novembra 2020. u 03.54\nKao brane narod od kockara a na svakom cosku kladionice. Pre ce biti da brane domacu kockarsku mafiju koja je u talu sa vlastima ili je vec vlast.\nnikolica prikolica kaže:\n15. februara 2021. u 20.06\nVeoma prosta stvar.. Izmisli razlog zasto treba zabraniti kladjenje na stranim, pozovi se na neki zakon, koji je naravno neustavan.. A najpre reci svojim kumovima da otvaranu kladionice jer nece imati konkurenciju, a bice i oslobodjeni poreza. Ee Srbijo tupava i krezava!!!


Londonski crni hibridni taksiji uskoro na ulicama Pariza • Radio Puls Luxembourg\nHome Svet Londonski crni hibridni taksiji uskoro na ulicama Pariza\nLondonski crni hibridni taksiji uskoro na ulicama Pariza\nLondonski crni taksiji, ali na hibridni pogon, moći će od 2019. da se vide na ulicama Pariza pošto je kompanija koja ih pravi počela da ih prodaje Gradu svetlosti. Električna taksi vozila, iako modernizovana, liče na tradicionalne crne londonske “kebove”, mogu da prevezu šest putnika, a pokreću ih elektromotor i benzinski motor Volvo.\nKompanija Londonska električna vozila (London Electric Vehicle Co – LEVC) za sada ima 600 vozila na ulicama Londona, a počela je da ih prodaje i Amsterdamu, Berlinu, Hamburgu i Oslu.\nVozilo može da pređe oko 650 kilometra sa oba motora, a samo na struju mogu da pređu oko 120 kilometara. Dolazak na ulice Pariza je usledio posle agresivne kampanje gradonačelnice An Idalgo za poboljšanje kvaliteta vazduha u gradu, prenela je agencija AP.\nDirektor LEVC je rekao da ta kompanija želi da pruži “nove opcije” vozačima i putnicima s obzirom na problem zagađenja u francuskim gradovima.\nPrevious articleBosna i Hercegovina na listi najboljih destinacija za 2019 godinu\nNext articleU Luksemburgu proleće slab sneg, prvi u ovoj sezoni\nProšle godine u svetu umrlo 6,3 miliona dece\nTeroristički napad u Egiptu, dvoje turista poginulo 12 ranjeno


Prekinuti osnivanje of-šor kompanija - Bizlife.rs\nPrekinuti osnivanje of-šor kompanija\n09:43 Moskva, 20/12/2011\nRuski premijer Vladimir Putin rekao je danas da ruske kompanije koje posluju u strateškim sektorima treba da prekinu sa praksom fomiranja of-šor firmi.\n“Mere za vraćanja nacionalne ekonomije i njenih strateških sektora iz senke of-šor firmi naš su prioritet u narednom periodu”, rekao je Putin.\nOn je dodao da ako Rusija želi da stvori normalnu investicionu klimu u zemlji onda se ne može tolerisati praksa of-šor šema u sektorima infrastrukture. Putin je istakao da zakon u Rusiji ne zabranjuje kompanijama da svoje profite prebacuju u inostranstvo ako su platili porez na prihod u Rusiji.\n“Ako neko želi da zadrži profit u inostranstvu, mi nemamo ništa protiv toga. Zakon to ne zabranjuje, ali povlačenje sredstava iz obrta sektora kroz ove kompanije je neprihvatljivo”, rekao je on, dodajući da je tu reč i divljoj privatizaciji.\nOn je dodao da se mora zaustaviti of-šor zaostavština divlje privatizacije. “U suprotnom, ne može biti razgovora o normalnoj investicionoj klimi u zemlji niti o poverenju u nas”, rekao je premijer Rusije.\nPutin je pozvao na provere u naredna dva meseca svih državnih energetskih kompanija kako bi se otkrila bilo kakva korupcijska prevara ili veza njenog osoblja sa of-šor kompanijama.\n“Dao sam instrukcije Ministarstvima energetike i privrede i državnim kompanijama kao što su ‘Gasprom, ‘Transnjeft’, ‘Ruske železnice’, ‘Sovkomflot’, ‘VTB’, ‘Rosatom’ da u roku od dva meseca podnesu izveštaj o merama koje će preduzeti”, rekao je Putin.\nPutin je takođe pomenuo kršenje zakona u Ministarstvu energetike u nekim regionalnim energetskim kompanijama. Putin, koji je kandidat za predsednika na izborima 2012. godine, rekao je da ruske vlasti žele da stvore povoljnu investicionu klimu u zemlji.


Datum kreiranja: 04 decembar 2013\nkako telefonom pozvati pomoc\nPo nacinu kako se poziva pomoc moze se videti strucnost sluzbenika obezbedjenja.\nPoziv policiji, hitnoj pomoci ili vatrogascima je skoro uvek urgentan i gubljenje vremena moze imati teske posledice.\nKada obicni gradjani kontaktiraju ove sluzbe operateri koji se javljaju postavljaju pitanja koja su potrebna da bi se efikasno reagovalo. Kada profesionalno lice, kao sto je sluzbenik obezbedjenja, poziva ove sluzbe od njega se ocekuje da pruzi sto je moguce vise podataka kako bi pozvana sluzba mogla najoptimalnije da reaguje.\nZbog cega ova razlika izmedju obicnog gradjanina i sluzbenika obezbedjenja? Pre svega zato sto obican gradjanin je neko ko je sticajem okolnosti dosao u situaciju da pozove neku od ovih sluzbi dok je sluzbenik obezbedjenja profesionalno lice od koje se ocekuje da u slucaju potrebe nazove neku od ovih sluzbi.\nSta svaki sluzbenik obezbedjenja treba da zna?\n- Specijalne pozivne brojeve:\n194 - Hitna pomoc\n193 - Vatrogasna sluzba\nPre nego sto pozovete morate skupiti sto je moguce vise korisnih podataka koji mogu biti trazeni od strane operatera sluzbe koju pozivate.\nSam poziv treba da obaviti mirno, jasno i bez panike.\nTreba da znate da poziv na broj 192 se snima, za ostale sluzbe to jos uvek nije pravilo ali ce uskoro postati i za njih.\n- Predstavljanje: Vase ime i prezime, vasu funkciju, za koga radite i kod koga radite i dajte vas broj telefona.\n- Adresa: tacnu adresu mesta kao i tacno mesto gde je potrebna intervencija (ulaz, sprat, prostorija itd.)\n- Podaci vezani za incident:\na) Za policiju: podaci vezani za potrebnu intervenciju. Moguci broj situacija je tako veliki da je tesko reci pravilo. Podaci treba da budu takvi da policija moze odrediti broj policajaca koje treba poslati u intervenciju.\nb) Za hitnu pomoc: Ovaj poziv je uvek vezan za zdravstveni problem sto znaci da pre poziva treba ispitati i pregledati osobu kojoj je potrebna pomoc na nacin koji ste naucili prilikom ucenja prve pomoci.\nc) Za vatrogasnu sluzbu: Ovaj poziv je uvek vezan ili za pocetak pozara ili pozara koji je vec uzeo maha. Vas zadatak je da informisete sto je moguce preciznije o tacnom mestu, velicini i prirodi pozara, eventualnoj evakuaciji ljudi, ukoliko postoji protivpozarni plan da obavestite vatrogasnu sluzbu o tome. Protivpozarni plan definise mesto postavljanja vatrogasnih vozila, mesto prikljucaka za vodu (hidranti i suve kolone) itd.\nUkoliko vam se postavi pitanje da li je izvrsena kompletna evakuacija ne dajite pozitivan odgovor ukoliko niste 100% sigurni. Bolje je reci da niste sigurni i prepustiti vatrogascima da prekontrolisu mesto pozara.\n- Po davanju svih informacija pitajte da li smete da prekinete vezu i cekajte konfirmaciju. Uvek se desava da vam operater postavi dodatno pitanje. Kod obicnih gradjana i neiskusnih sluzbenika obezbedjenja desava se da po davanju odredjenog broja informacija, pod dejstvom stresa, prekinu telefonski razgovor misleci da su rekli sve sto su trebali, zaboravljajuci, na primer, da kazu adresu ili tome slicno.\nOvo je procedura pozivanja koji se uci prilikom obuke za sluzbenika obezbedjenja.


TARU SAM ZAKLJUČAO U SOBU KOD MENE: Vuk Mob pokušao da se opere od veze sa Simovom, ona ga demantovala!\nTARU SAM ZAKLJUČAO U SOBU KOD MENE: Vuk Mob pokušao da se opere od veze sa Simovom, ona ga demantovala! 0 Podijeli Podijeli na facebook Podijeli na twitter Podijeli na viber Pošalji na mail\nPomenuli i Tijanu Ajfon!\nNakon skandala sa Kijom Kockar i izjave Vuka Moba da su on, Sloba Radanović i Stefan Karić bili u isto vreme sa njom, pevačicine najave da će da ga tuži i njegovog izvinjenja, otkriveno je i u kakvom je odnosu reper bio sa zadrugarkom Tarom Simov.\n"Rekao si da si sa Tarom imao nešto pre, možeš li reći da li je bila u pitanju veza ili kombinacija?", glasilo je pitanje.\n"Nije bilo ništa, poljubili smo se par puta. Bila je kod mene, ali sam je zaključao, jer mi se javila da nema gde", objasnio je Vuk.\n"To nije bio prvi put da sam bila kod njene, mi smo iz kraja i roditelji nam se poznaju. Ja sam tada to gledala kao vezu, bila sma zaljubljena u njega. Počelo je sve od nekog spota, kasnije smo se upoznali. Pre toga je raskinuo sa Tijanom Ajfon. Duga je to priča, bila sam i sa njegovom majkom kod kuće", demantovala ga je Tara, a Vuk je istakao da sa Tijanom nikada nije bio u vezi, da su bili samo drugari, dok se Tara na sve to samo nasmejala.\n"Tara, ne pomažeš mi uopšte!", rekao je Vuk.\nPogledajte šta su još pričali!


Agencija:MIN Lokomotiva opravdano na spisku za stečaj | Kamatica\nPočetna > vest > Agencija:MIN Lokomotiva opravdano na spisku za stečaj\nAgencija:MIN Lokomotiva opravdano na spisku za stečaj\nNiško preduzeće MIN Lokomotiva je opravdano na spisku 188 preduzeća predvidjenih za stečaj jer dug tog preduzeća prema poveriocima i državi zinosi oko 13,6 miliona evra, dok je vrednost ukupne imovine te firme 4,3 miliona evra, rečeno je danas Tanjugu u Agenciji za privatizaciju.\nTo praktično znači da je negativan kapital preduzeća MIN Lokomotiva ukupno 9,3 miliona evra, navode u toj agenciji.\nTo je, objašnjavaju, ključni razlog koji je opredelio Agenciju za privatizaciju da predloži stečaj kao model privatizacije za to preduzeće, što je potvrdila i Vlada Srbije usvajanjem Akcionog plana.\n"Treba istaći da 'MIN Lokomotiva' i pored stečaja, može nesmetano obavljati nove ugovorene poslove, pa i eventualni posao u Makedoniji, za koji je to preduzeće konkurisalo, i za koji je tenderska procedura u toku", navode u Agenciji.\nPodsećaju da stečaj ne mora biti kraj za preduzeće, koje može kroz unapred pripremljen plan reorganizacije, uz saglasnost poverilaca, da stvori uslove za nastavak poslovanja, ili nakon stečaja kroz plan reorganizacije.\nDirektor preduzeća za remont i proizvodnju šinskih vozila MIN Lokomotiva Slavko Raičević izjavio je ranije da je neshvatljivo da to preduzeće bude na spisku za stečaj koji je prošle sedmice objavila Agencija za privatizaciju.\nKako je naveo, radnici i rukovodstvo nisu sa takvom odlukom saglasni.\n"MIN 'Lokomotiva' je pobedila na tenderu u Makedoniji za remont njihovih lokomotiva i tako obezbedila posao vredan pet miliona evra koji treba završiti u narednih godinu i po", rekao je Raičević.


'Hladan tuš' za dobavljače Tuš-a\n"Hladan tuš" za dobavljače Tuš-a\nUtorak, 17 Mart 2015 23:41\nFirme iz BiH, kojima je "Tuš Trade" ostao dužan više od 20 miliona maraka i koji se pred kraj prošle godine povukao sa bh. tržišta, zatražiće pomoć Predsjedništva BiH da se sa slovenačkom stranom potencira rješavanje ovog pitanja.\nOni polako gube svaku nadu da će uspjeti namiriti svoja potraživanja, posebno nakon što je Opštinski sud u Bihaću u ponedjeljak pokrenuo stečajni postupak u firmi "Tuš Trade" Bihać. Naime, osnivački kapital "Tuš Tradea" je 2.000 maraka, a po zakonu pravno lice koje je u stečaju može svoje obaveze izvršavati samo do visine kapitala, tako da oštećenim bh. firmama preostaje da se nadaju u ostatke zaliha robe ove firme, koje bi mogle biti dovoljne da podmire tek djelić potrživanja.\nNedim Kalamujić, član Koordinacionog odbora oštećenih dobavljača "Tuša" pri Spoljnotrgovinskoj komori BiH, podsjetio je da je privremeni stečajni upravnik u firmi "Tuš Trade" 17. februara ove godine podnio sudu u Bihaću dokumentaciju za pokretanje stečajnog postupka, a da je ročište po tom pitanju održano 12. marta.\n"Jedini zakonski osnov za odbijanje stečaja je ako je stečajna masa ispod (sudskih) troškova stečaja", rekao je Kalamujić i dodao da nije poznato kolika je prijavljena stečajna masa. Ipak, on je kazao da povjerioci "Tuš Tradea" strahuju da stečajna masa nije ni izbliza dovoljna za namirenje obaveze prema dobavljačima u zemlji, a koji po polugodišnjem izvještaju iznose oko 20 miliona maraka.\n"Nakon sprovedenog stečajnog postupka iz čije stečajne mase se neće namiriti, oštećenima ostaje da traže namirenje od osnivača, a na bazi ili presuđene krivične prijave na Sudu BiH ili presuđene naplate potraživanja u parničnom postupku. Postupak uključuje međunarodnu pravnu pomoć s obzirom na to da je osnivač Slovenac", pojasnio je Kalamujić.\n"Oštećeni povjerioci 'Tuša' pokušavaju intenzivirati podizanje optužnice na Sudu BiH, istraga ide sporo, a javnost vidi kako radi bh. pravosuđe i čime se bavi", kazao je Kalamujić i dodao da razmatraju dalje korake za intenziviranje rada nadležnih državnih organa u rješavanju ovog problema.\nSenad Bilić, advokat oštećenih bh. firmi, rekao je da pokretanje stečaja u preduzeću "Tuš Trade" Bihać ne mijenja ništa u krivičnom postupku koji se vodi u ovom slučaju. On je naveo da su oni ranije predlagali da se spriječi otvaranje stečaja u ovoj firmi, ali da očigledno nije bilo reakcije. Bilić je pozvao što više oštećenih firmi iz BiH da se prijave u ovaj krivični postupak. Kazao je da nije optimista kada je u pitanju naplata potraživanja.\nIz Spoljnotrgovinske komore (STK) BiH nisu komentarisali otvaranje stečaja u "Tušu", ističući da su ranije upozoravali na negativne posljedice pokretanja stečaja u ovoj firmi.\nPodsjećamo da je slovenački trgovački lanac u drugoj polovini oktobra prošle godine potvrdio da zatvara sve svoje prodajne objekte u BiH, obrazlažući to "prirodnim katastrofama", nakon čega su uslijedile reakcije domaćih firmi. Nakon što su bile iscrpljene sve metode i pokušaji bh. preduzeća da kroz uobičajene poslovne i pravne aktivnosti naplate svoja potraživanja, podnesena je krivična prijava protiv Mirka Tuša, Milana Mlinara, Branka Cokana, Vida Habjana, kao i protiv njihovih preduzeća u BiH - "Tuš" Bihać i "Tuš Trade" Bihać, zbog "osnovane sumnje za pokušaj privrednog kriminala i prevare u privrednom poslovanju.\nS tim u vezi, pitali smo Tužilaštvo BiH dokle se stiglo sa istragom u slučaju krivične prijave protiv "Tuša" i njegovih rukovodilaca, odakle su nam kazali da ne mogu davati nikakav komentar na ta pitanja.\nViše iz kategorije: « Naši vinari na sajmu u Dizeldorfu Pri kraju gradnja fabrike “Henkel-Ceresit” »